text:
WASE TINI
Era Vakamua Vakacava na Noda Bula na Veika Bula Vakayalo?
-
Era dau vukei keda na agilosi?
-
Sala cava e rawa nira vakamua kina na noda bula na yalo velavela?
-
Meda rerevaki ira na yalo velavela?
1.Na cava meda saga kina meda kilai ira na agilosi?
EDA na kila vinaka e dua ke da saga meda kila eso na ka me baleta na nona vuvale. E vaka kina na noda saga meda kila na Kalou o Jiova. Ena rawarawa na noda kilai koya ke da kila eso na ka me baleti ira na lewe ni nona vuvale vakalomalagi—o ira na agilosi. Na iVolatabu e vakatokai ira na agilosi mera “luve ni Kalou.” (Jope 38:7) Ia na cava na nodra itavi ena vakayacori ni inaki ni Kalou? Era bau vakaitavi ena veika e vauca na noda bula na tamata? Vakacava, e vakamua na nomu bula na veika era vakayacora na agilosi? Ke vaka kina, ena sala cava?
2. Era vu mai vei na agilosi, e vica na kedra iwiliwili?
2 Levu sara na vanua ena iVolatabu era cavuti kina na agilosi. Meda dikeva mada e vica qo meda kila kina e levu tale na ka me baleti ira. Era vu mai vei na agilosi? E kaya na Kolosa 1:16: “E vakaitavi o koya [o Jisu Karisito] ena buli ni ka kece tale eso mai lomalagi kei vuravura.” O ira gona na ka bula vakayalo kece era vakatokai na agilosi e buli ira yadua sara ga na Kalou o Jiova, ena nona vakayagataki Luvena ulumatua. E vica na kedra iwiliwili na agilosi? Na iVolatabu e vakaraitaka nira a buli e vicanadrau na milioni na agilosi era ibulibuli kaukaua kece.—Same 103:20; Vakatakila 5:11.
3. Na cava eda vulica ena Jope 38:4-7 me baleti ira na agilosi?
3 E kaya na Vosa ni Kalou na iVolatabu ni gauna e tauyavutaki Jope 38:4-7) O koya gona, era buli makawa sara na agilosi ni bera nida buli na tamata, ni bera tale ga ni buli na vuravura. E macala tale ga ena tikinivolatabu qo nira dau vakila na ka na agilosi, ni kaya nira “kaila vata ena marau.” Dikeva nira a kaila ra qai sere vata ena reki “o ira kece na luve ni Kalou.” Ena gauna oya, o ira kece na agilosi era a lewe ni dua na vuvale duavata, ra qai qaravi Jiova ena yalodina.kina o vuravura, era “tekivu kaila ena vakasausau o ira kece na luve ni Kalou.” (
VEITOKONI KEI NA VEITAQOMAKI NI AGILOSI
4. E vakaraitaka vakacava na iVolatabu ni o ira na agilosi yalodina era kauaitaki keda dina na tamata?
4 Tekivu mai na buli ni imatai ni tamata me yacova mai qo, sa tubu tiko ga na keda iwiliwili na lewe i vuravura. Ena gauna kece qo, era dau kauaitaki keda voli mai na agilosi yalodina, era kauaitaka tale tiko ga na vakayacori ni inaki ni Kalou. (Vosa Vakaibalebale 8:30, 31; 1 Pita 1:11, 12) Ia ni toso na gauna, era raica na agilosi ni iwase levu ga ni kawatamata era sega ni via qaravi koya na Kalou dauloloma a buli ira. Sega ni vakabekataki ni qo e vakararawataki ira vakalevu na agilosi yalodina. Ia ni dua mada ga na tamata e lesu vei Jiova, dua na ka ‘nodra marau na agilosi.’ (Luke 15:10) Macala e ke nira dau kauai vakalevu na agilosi ena veika e yaco vei ira na tamata ni Kalou. Sa rauta me dau talai ira na agilosi o Jiova mera vakaukauataki ira na nona tamata yalodina e vuravura, mera taqomaki ira tale ga. (Wilika Iperiu 1:7, 14.) Dikeva mada eso na kena ivakaraitaki.
5. iTukutuku cava soti ena iVolatabu e vakaraitaka na nodra veitokoni na agilosi?
5 Ni sa voleka ni rusa na koro o Sotoma kei Komora, erau mai vukei koya na turaga yalodina o Loti e rua na agilosi. Rau kauti koya kei rau na luvena ina saula ni koro, ratou mani bula kina. (Vakatekivu 19:15, 16) Dua tale na gauna e muri a biu ina qara ni laione na parofita o Taniela, ia era sega ni cakava vua e dua na ka na laione. E kaya o koya: “E tala mai na noqu Kalou na nona agilosi me sogota na gusudra na laione.” (Taniela 6:22) A sereki Pita mai valeniveivesu e dua na agilosi ena imatai ni senitiuri G.V. (Cakacaka 12:6-11) Era a vakayaloqaqataki Jisu tale ga na agilosi ena itekitekivu ni nona cakacaka vakaitalatala e vuravura. (Marika 1:13) Ena gauna mada ga sa voleka kina ni mate o Jisu a rairai mai vua e dua na agilosi “me vakaukauataki koya.” (Luke 22:43) Macala ga ni a veivakacegui dina vei Jisu na nodra veitokoni na agilosi ena gauna bibi ruarua ya!
6. (a) Era taqomaki ira vakacava na tamata ni Kalou nikua na agilosi? (b) Taro cava eda na veivosakitaka qo?
6 Era sa sega ni rairai tale mai na agilosi kaukaua ni Kalou ena gauna qo. Ia era se taqomaki ira tiko ga na tamata ni Kalou, vakauasivi mai na veika e rawa ni vakaleqai ira vakayalo. E kaya na iVolatabu: “Na agilosi i Jiova e keba wavoliti ira na rerevaki koya tiko, qai dau vakabulai ira.” (Same 34:7) Na cava e veivakacegui kina na veivosa qori? Baleta nira tiko na yalo velavela rerevaki era via vakarusai keda! O cei o ira qo? Era lako mai vei? Sala cava era via vakaleqai keda kina? Meda sauma e vica na taro qo, meda raica tale mada na ka e yaco ena itekitekivu ni bula ni kawatamata.
KABULA VAKAYALO ERA KEDA MECA
7. Sa vakacava na mana ni nona saga o Setani me vakamuai ira tani na tamata mera kua ni qarava na Kalou?
7 Eda sa raica ena Wase 3 ni ivola qo ni dua vei ira na agilosi a vinakata me veiliutaki, qo e vakavuna sara nona tusaqata na Kalou. E muri e vakatokai na agilosi qo me o Setani na Tevoro. (Vakatakila 12:9) Ena loma ni 1,600 na yabaki me tekivu mai na gauna a vakacalai Ivi kina o Setani, sa mana na nona sasaga ni sa voleka ni vakamuai ira tani na tamata kece mera kua ni qarava na Kalou, vakavo ga e vica na tamata yalodina me vakataki Epeli, Inoki, kei Noa.—Iperiu 11:4, 5, 7.
8. (a) Era vuki vakacava eso na agilosi mera timoni? (b) Era qai bula vakacava ena Waluvu ena siga i Noa na timoni?
8 Eso tale na agilosi era vakanadakui Jiova donuya na gauna e bula voli kina o Noa. O ira na agilosi qo era biuta na nodra itikotiko mai lomalagi ra qai mai liatamata e vuravura. Ena Vakatekivu 6:2: “Era raica na luve ni Kalou dina na totoka ni kedra irairai na luvedra yalewa na tamata. Era taura me watidra o koya ga era digitaka.” Ia e sega ni vakalaiva o Jiova mera veivakaleqai tiko ga na agilosi qo. Mani kauta mai e dua na waluvu e roboti vuravura. Na waluvu qo era vakarusai kece kina na tamata ca, ra qai bula ga o ira na yalodina tiko vua na Kalou. (Vakatekivu 7:17, 23) Era bula ga na agilosi talaidredre se na timoni ena nodra biuta na yagodra vakatamata ra qai lesu i lomalagi ena yago vakayalo. Era sa lai tovata kei na Tevoro, mani yaco kina o koya me “nodra iliuliu na timoni.”—Maciu 9:34.vuku ni cava? E kaya na
9. (a) Na cava e yacovi ira na timoni nira lesu i lomalagi? (b) Na cava eda na dikeva qo me baleti ira na timoni?
2 Pita 2:4) Sa sega ni rawa nira liatamata ena gauna qo, ia se rawa tiko ga nira vakacalai keda na tamata. Nira tokoni Setani na timoni qo, e rawa kina vua me ‘vakacala na vuravura taucoko.’ (Vakatakila 12:9; 1 Joni 5:19) Ia era cakava vakacava qo? Era vakayagataka na timoni e levu sara na ivadi mera veivakacalai kina. (Wilika 2 Korinica 2:11.) Meda dikeva mada eso na nodra ivadi.9 Nira lesu i lomalagi na agilosi talaidredre, sa sega tale nira lewe ni vuvale ni Kalou, me vakataki koya ga na nodra iliuliu o Setani. (
NODRA VEIVAKACALAI NA TIMONI
10. Na cava na vakatevoro?
10 Era dau vakayagataka na timoni na vakatevoro mera veivakacalai kina. E okati ena vakatevoro na nona vakaitavi e dua ena ka vakatimoni, se nona lako me raici ira na dau vakacuru, dau vakadraunikau, kei na so tale. E kaya na iVolatabu ni vakatevoro se na cakaisausau e ivalavala ca bibi, eda vakasalataki kina meda kua sara ni siova. (Kalatia 5:19-21) Era vakayagataka na timoni na vakatevoro mera bacani keda kina, me vaka ga na nona vakayagataka na baca na dausiwa me rawa ika kina. Ena duidui na baca e vakayagataka e dua na dausiwa, me vakatau ena mataqali ika e via siwata. Era vakayagataka tale ga na yalo velavela e levu na mataqali vakatevoro, ia e nodra inaki tiko ga mera vakacalai ira kina na veimataqali tamata kece.
11. Na cava na rairai, na cava meda kua ni siova kina?
11 Dua na mataqali baca era vakayagataka na timoni na rairai. Na cava mada na rairai? Qo na kena sagai me kilai na ka vuni se na ka e se bera ni yaco. Eso na kena mataqali e vakatokai na tuvaimau, na yarasasa, na nodra lakovi na daukilakila, dauvagunu, na kena dau sagai me vakaibalebaletaki na tadra, na vakaibalebaletaki ni laini ena qeteqete ni liga, kei na raici ni horoscope. Era nanuma e levu ni sega ni dua na ca ni rairai se noda lakovi ira na daurairai, ia e vakaraitaka na iVolatabu nira cakacaka vata sara vakavoleka na daurairai kei ira na yalo velavela. Me kena ivakaraitaki, na Cakacaka 16:16-18 e vakamacalataka e dua na goneyalewa “daurairai e curumi timoni” e rawa ni tukuna na ka se bera ni yaco. Ia e mudu vakadua ni vakasavi tani vua na timoni.
12. Na cava e rerevaki kina na nona saga e dua me veivosaki kei ira na mate?
12 E dua tale na sala era veivakacalai kina na timoni oya na nodra dau uqeti ira e levu mera veivosaki kei ira na mate. O ira era lolositaka tiko na nona takali e dua na wekadra voleka e rawarawa sara mera vakacalai ena ka e vauca na kedra ituvaki na mate. Rawa sara me vosa mai e dua na daurairai se dua na dauvakacuru me vaka sara ga e vosa tiko o koya e sa mate, vakaraitaka tale ga mai eso na itukutuku e kila dina tiko o koya sa mate oya. Qo e vakavuna mera vakabauta e levu nira bula dina tiko na mate, qai dua na sala mera vakacegui kina na lolosi oya mera veivosaki kei ira. Ia na vakacegu era qara qo e sega ni vakacegu dina, e rawa ga ni kauta tale mai vei ira na leqa. Ena vuku ni cava? Baleta ni rawa vei ira na timoni mera vakatotomuria na domo i koya e sa mate, mera vakaraitaka tale ga vei ira na daurairai se dauvakacuru eso na itukutuku me baleti koya e sa mate. (1 Samuela 28:3-19) Kena ikuri, eda vulica ena Wase 6 ni o ira na mate era sega tale ni bula tiko. (Same 115:17) Ke dua gona e “dau vakatarogi ira na mate” e sa coko sara tiko ga ena nodra veivakacalai na timoni, e veisaqasaqa tale ga kei na loma ni Kalou na ka e cakava. (Wilika Vakarua 18:10, 11; Aisea 8:19) O koya gona, e bibi meda kua sara ni siova na baca rerevaki qo era vakayagataka tiko na timoni.
13. Na cava e sa yaco vei ira e levu era a dau rerevaki ira na timoni?
13 Era sega ni veivakacalai wale ga na yalo velavela, era dau veivakarerei tale ga. E kila vinaka o Setani kei ira nona timoni ni “sa lekaleka” na gauna e vo vei ira ni bera nira vesu. Oya na vuna era sa soli isele tiko kina ena gauna qo. (Vakatakila 12:12, 17) Ia e dreve ga na nodra sasaga ni levu na tamata nikua era sa sega tale ni rerevaki ira na yalo velavela me vaka e liu. E yaco vakacava qo? Na cava e rawa ni cakava e dua ke coko tu ena qaravi tevoro?
SALA MEDA VORATI IRA KINA NA YALO VELAVELA
14. Na cava meda cakava meda galala kina mai na nodra ivesu na yalo velavela, me vaka era cakava na lotu vaKarisito mai Efeso ena imatai ni senitiuri?
14 E tukuna na iVolatabu na ka meda cakava meda vorati ira kina na yalo velavela, meda tagutuva tale ga kina na noda veivosaki kei ira. Vakasamataka mada na nodra ivakaraitaki na lotu vaKarisito ena koro o Efeso ena imatai ni senitiuri. Eso vei ira era dau vakatevoro ni bera nira tavuki mera lotu vaKarisito. Nira sa vakatulewataka mera sa biuta na vakatevoro, na cava era qai cakava? E kaya na iVolatabu: “E levu sara ga na daucakaisausau era kauta yani na nodra ivola ra qai lai vakama e matadra kece.” (Cakacaka 19:19) Na ka era cakava na lotu vaKarisito era se qai tavuki ena gauna ya e ka ni vuli sara ga vei ira na vinakata mera vorati ira na yalo velavela ena gauna qo. O ira na via qaravi Jiova e dodonu mera vakarusa na veika vakatevoro e tu vei ira. Qo e okati kina na kena veimataqali ivola, iyaloyalo, itaba, kei na ivakatagi era uqeta se bukana na qaravi tevoro. E okati tale ga eke na itaube, qato, kei na veika eso e dau daramaki me itataqomaki mai na ca.—1 Korinica 10:21.
15. Na cava meda cakava meda vorati ira kina na yalo velavela?
15 Oti e vica na yabaki na nodra vakarusa na lotu vaKarisito mai Efeso na nodra ivola ni cakaisausau, e qai vola vei ira na yapositolo o Paula: “Eda veivala kei ira . . . na yalo ca tawarairai.” (Efeso 6:12) O koya gona, era se sega ga ni cegu na timoni. Era sasaga tiko ga. Na cava tale mera cakava na lotu vaKarisito mai Efeso? E kaya o Paula: “Na kena e bibi duadua, moni taura na isasabai levu ni vakabauta, moni bokoca kina na gasau waqa kece i koya na vunica [o Setani].” (Efeso 6:16) Ena rawarawa na noda vorati ira na yalo velavela ke qaqaco vinaka na noda vakabauta, ni qori sara ga na noda isasabai.—Maciu 17:20.
16. Na cava meda cakava me qaqaco kina na noda vakabauta?
16 Na cava gona meda cakava me qaqaco kina noda vakabauta? Ena noda dau vulica na iVolatabu. Na kaukaua ni dua na baivatu cecere e vakatau ena kaukaua ni kena yavu. E vaka kina na noda vakabauta. Na qaqaco ni noda vakabauta e vakatau sara ga ena kaukaua ni kena yavu, oya na noda kila vinaka na Vosa ni Kalou, na iVolatabu. Ena dei noda vakabauta nida wilika qai vulica e veisiga. Na vakabauta va qo ena vaka na baivatu cecere ni na taqomaki keda mai na nodra sasaga na yalo velavela.—1 Joni 5:5.
17. Na cava tale meda cakava meda vorati ira kina na yalo velavela?
17 Na cava tale e bibi mera cakava na lotu vaKarisito mai Efeso? E dodonu mera na qaqarauni nira bula tiko ena dua na koro e sa tiki tu ni kena bula na qaravi tevoro. Oya na vuna e kaya kina vei ira o Paula: “Moni dau kerea na veidusimaki ni yalo tabu ena ituvaki kece ga oni cabora kina na veimataqali masu kei na kerekere.” (Efeso 6:18) Sa sinai o vuravura nikua ena veika vakatevoro, o koya gona, e bibi tale ga meda dau masuti Jiova me taqomaki keda, mera kua kina ni rawai keda na yalo velavela. Kua ni guilecava ni bibi tale ga meda dau vakayagataka na yaca i Jiova ena noda masu. (Wilika Vosa Vakaibalebale 18:10.) O koya gona, e kilikili meda masuti Jiova tiko ga vagumatua me ‘vakabulai keda mai vua na vunica,’ o Setani na Tevoro. (Maciu 6:13) Ena rogoca dina ga o Jiova na masu vagumatua va ya.—Same 145:19.
18, 19. (a) Na cava eda nuidei kina nida na qaqa ena noda vorati ira na yalo velavela? (b) Na taro cava ena dikevi ena wase e tarava?
18 E rawa nira vakaleqai keda na timoni, ia eda na sega ni domobulataki ira ke da vorata na Tevoro da qai toro voleka vua na Kalou ena noda cakava na lomana. (Wilika Jemesa 4:7, 8.) E vakaiyalayala na nodra kaukaua na yalo velavela. Era a totogitaki ena siga i Noa. Ena dua na gauna sa tu qo e matada ena tau vei ira na iotioti ni kedra itotogi. (Juta 6) Kua ni guilecava nira na taqomaki keda tale ga na agilosi kaukaua i Jiova. (2 Tui 6:15-17) O ira na agilosi qo era kauaitaki keda vakalevu, era vinakata meda qaqa ena noda vorati ira na yalo velavela. E vaka sara ga era kailavaki keda tiko mai ena noda vakaitavi tiko ena veitaucici vakayalo. O koya gona, meda toro voleka tiko ga vei Jiova kei na nona vuvale era lewena na ka bula vakayalo yalodina. Meda qarauni keda ena veimataqali ka vakatevoro kece, da qai saga e veigauna meda muria na ivakasala ena Vosa ni Kalou. (1 Pita 5:6, 7; 2 Pita 2:9) Sa na rawa nida nuidei nida na qaqa ena noda vala kei ira na yalo velavela.
19 Ia na cava e vakalaiva tiko ga kina o Jiova mera bula voli na yalo velavela, meda vakila tale tiko ga na tamata e levu sara na ka rarawa? Na taro qo ena dikevi ena wase e tarava.


c: text/html

text:
IDONISIA
Yaco Mai Eso Tale na Daukaulotu
Ena 9 Julai, 1964, a vakalawataka na Tabana ni Lawa e Idonisia na isoqosoqo vakalawa era vakayagataka tiko na tacida ena gauna ya e vakatokai na Bible Students Association. Ia e vinakati mera lai rejisita na tacida ena Tabana ni Veika Vakalotu me rawa ni soli vei ira na galala ni sokalou. E dau soli ivakasala ina tabana qori e dua tale na tabana e qaravi ira na isoqosoqo lotu vaKarisito (Department of Christian Affairs). Era cakacaka tiko e keri na lotu Tawase era dau saqati ira na tacida.
E sotava e dua na tacida tagane na vakailesilesi e dau cakacaka vata kei na Minisita ni Veika Vakalotu. Erau sa qai kila e keri ni rau koro vata, e bula nodrau veitalanoa ni rau sa talia vanakoro. E vakamacalataka sara na tacida ni vakalatilati tiko ena nodra cakacaka na tabana e qaravi ira na isoqosoqo lotu vaKarisito. Sa qai veivosakitaka na vakailesilesi me ratou sota kei na minisita e tolu na tacidatagane. E Musolomani na minisita, e turaga yalovinaka qai dauveikauaitaki. Ena 11 Me, 1968, e tukuna na minisita ni sa kilai vakalawa me dua na lotu na iVakadinadina i Jiova, qai tu vei ira na dodonu mera vunau.
E vakaraitaka tale ga na vakailesilesi ni na saga nodra ivolatara ni curuvanua na tacida daukaulotu mai vanuatani. Ena sega ni veitaratara tale ina tabana e qaravi ira na isoqosoqo lotu vaKarisito. Ena nona yalorawarawa na vakailesilesi qori me veivuke, era gole yani kina i Idonisia e 64 na daukaulotu ena vica na yabaki e tarava.
Ni yacova na 1968, era sa vunautaka na itukutuku vinaka e Idonisia taucoko e rauta ni 300 na daukaulotu kei na painia lavotaki, kei na sivia na 1,200 na dautukutuku. Era vakila na mataveitacini na yaga ni nodra veivakavulici na daukaulotu, e totolo kina na nodra toso vakayalo. E veiganiti tale ga na veivakavulici qori ni sa vakarau sotavi na veitusaqati kaukaua.
Nodra “iLoloma ni Kirisimasi” na iTalatala
E saga tale ena 1974 na tabana e qarava na isoqosoqo lotu vaKarisito me vakatabui nodra cakacaka na tacida. E volavola na kena dairekita ina valenivolavola kece era vakarurugi ena Tabana ni Veika Vakalotu. E beitaki ira kina vakailasu na tacida ni sega tu ni kilai vakalawa nodra isoqosoqo lotu. E bukani ira na vakailesilesi mera vaqara iulubale mera tusaqati ira kina na mataveitacini. E levu na vakailesilesi era sega ni cakava na ka e kaya na dairekita. Ia eso tale era vakayagataka na ituvaki cava ga e rawa, me vakatabui kina na soqoni kei na vunau e veivale.
A lalawataka tiko ena gauna qori na Matabose ni Veimatalotu e Vuravura (World Council of Churches) me dua na soqo cokovata e Jakarta. Era kaya na Musolomanini qori e veivakacudrui qai veibeci. Ia e vakadaroya na soqo na Matabose ni sa qai kaukaua ga na veicati vakalotu. E vakavu veivosaki vakalevu na veivakalotutaki, ra qai lomaleqa e levu na daunipolitiki. Era raica na italatala ni gauna vinaka qori mera beitaki ira tale kina na tacida ena vuku ni nodra cakacaka vakavunau. Qori e vakavuna mera raici ira vakatani na tacida e levu tale na vakailesilesi.
Ni se kaukaua tiko ga na veicati vakalotu, e curuma o Idonisia ena Tiseba 1975 na vanua o East Timor (sa kilai nikua me o Timor-Leste), a qali tu e liu i Potukali. Oti e vitu na vula e taura vakaukaua o Idonisia na vanua o East Timor, sa qai bukana ga vakalevu qori na yalo ni boletaki vanua e Idonisia. Ia era tawaveitovaki tu ga ena veika vakapolitiki na tacida. Era sega ni via curu ina mataivalu se vakarokorokotaka na kuila. Qori e vakacudrui ira dina e levu na turaganivalu. (Maciu 4:10; Joni 18:36) Era sega tale ni wawa na italatala, era vakasaurarataka sara ga na matanitu me cakava e dua na ka vei ira na mataveitacini. Era taura na italatala ena Tiseba 1976 na nodra “iloloma ni Kirisimasi,” ni kacivaka kina na matanitu ni sa vakatabui na cakacaka ni iVakadinadina i Jiova.

robotstxt: allowed

filter: keep


text:
Qaqarauni tiko na timi ni RKS vei Nakasi High kei MGM.
Written by Meliki Kuila on August 13, 2022
E ratou qaqarauni tiko na Jabeni ni Coca-Cola Games vei ira na koronivuli me vaka taki Nakasi High School kei MGM High School.
Vakabauta na kavetani ni Ratu Kadavulevu o Ratu VIlikesa Rokovonolagi ni ratou na saga nodratou i gu taucoko me ratou taura tale na i covi ni Coca-Cola games 2022.
Tomana o Rokovonolagi ka kaya ni ra vakaraitaki ira saraga mai na koronivuli oqo ena vuku ni sotasota ena gauna ni nodra Zones.
Tukuni-ni veigauna na koronivuli na Nakasi High School ni oti na nodratou winitaka na Tripple N Zone vei ira na cauravou ena macawa sa oti, ia na gonevuli ni MGM o Waisake Inoke e vakasakiti ena Suva Zone 1 ena nona a winitaka na Senior Boys 100 metres ciciva rawa kina e 10.62 na sekodi.
Rauta ni 72 na Gonevuli e ra na vakaitavi mai ena koronivuli na RKS ena vuku ni sotasota levu ni 2022 Coca-Cola Games ka na tekivutaki tiko ena siga Lotulevu kina siga Vakarauwai ni macawa mai oqo ena HFC Bank Stadium.
Vurevure: FIji VIllage
Vakarorogo tiko mai ena VitiFM 92.2/92/92.6 FM.


text:
VEILEWAITAKI EDUA NA I TALATALA ENA CALA NI VEIVAKASAGAI KEI NA KUCU.
Written by Maikeli Radua on February 16, 2022
E sa mai veilewaitaki nikua edua na i Talatala ena mataveilewai na Suva Magistrate Court ena cala ni nona vakasaga e 14 na gonetagane mai na dua na koro mai Gau.
Beitaki o na i Talatala Kaio Nakeke ena 7 na cala ni veivakasaurarataki, 8 na cala ni veivaqaseni kei na 1 na cala ni sasaga me kucu.E yaco kece na veicala qo ena maliwa ni yabaki 2018 – 2021.
Vakaraitaki ena amataveilewai nikua ni tiko na nodra yabaki ni bula na i lala gone ka vakayacori vei ira na cala qo ena yabaki 10 kina yabaki 16.
Sa vakarota talega na mataveilewai me sa tauri tiko vakavesu na i Talatala qo ka mena qai rairai tale mai ena mataveilewai ka tarava ena i matai ni siga ni vula o Maji.
Kena i tukutuku matata o na rogoca tiko ena VitiFM 92.2FM/92.6FM/92.0FM.


text:
KACIVI LESU TALE O NAKOCI ENA SOTASOTA NI WORLD CUP.
Written by Rosena Volavola on August 31, 2022
E sa mai kacivaka na dau ni veivakatavulici ni mata timi lewe ya 7 ni goneyalewa o Saiasi Fuli, na yacadra na goneyalewa mera matataki keda yani ena sotasota ni Rugby 7s World Cup mai Cape Town, e South Africa, ka sa mai kacivi lesu tale mai o Aloesi Nakoci ka dau qito enai tutu ni wing
O Nakoci, ea sega ni vakaitavi ena sotasota ni 2022 Commonwealth Games ena vuku ni mavoa,ka sa mai kacivaka talega na kavetani o Rusila Nagasauna, o Lavenia Tinai ka rau a lewena na timi ka vakaitavi ena sotasota ni World Cup e na 4 na yabaki sa oti.
E so talega na yaca mai na Timi ni lewe ya 7 me vakataki Raijieli Daveua, Vasiti Solikoviti, Lavena Cavuru, Reapi Uluinasau, Viniana Riwai, Ana Naimasi, Sesenieli Donu, Vani Buleki, Verenaisi Bari, kei Laisani Moceisawana.
Na sotasota ni Rugby 7s World Cup ena vakayacori tiko ena i ka 9th ni siga ki na i ka 11th ni siga ena vula mai qo.
Sai koya oqo na yacadra na goneyalewa era na matataka tiko yani na sotasota ni Rugby World Cup ena Timi ni lewe ya 7 ena noda vanua.
- Rusila Nagasau- (c)
- Rejieli Daveua
- Vani Buleki
- Vasiti Solikoviti
- Verenaisi Bari
- Lavena Cavuru
- Reapi Uluinasau
- Viniana Riwai
- Sesenieli Donu
- Ana Naimasi
- Aloesi Nakoci
- Laisani Moceisawana
- Lavenia Tinai
Vakarorogo tikoga mai ena Vitifm 92.fm/92.2fm/92.6fm
E KAMICA QAI KAJI!!!!
SOURCE: fijivillage


text:
WASE 137
Rairai o Jisu ni Bera na Penitiko
MACIU 28:16-20 LUKE 24:50-52 CAKACAKA 1:1-12; 2:1-4
-
RAIRAI O JISU VEI IRA E LEVU
-
LESU I LOMALAGI
-
SOVARAKI NA YALO TABU VEI IRA E RAUTA NI 120 NA TISAIPELI
Ni vakaturi oti o Jisu, e tuvanaka me ratou sota kei na 11 na nona yapositolo ena dua na ulunivanua e Kalili. Era tiko tale ga e kea rauta ni 500 na tisaipeli, eso vei ira qori era vakatitiqa e liu. (Maciu 28:17; 1 Korinica 15:6) Ia na ka e cavuta tarava o Jisu e vakadeitaka vei ira ni sa vakaturi dina.
E vakamacalataka o Jisu ni sa solia vua na Kalou na lewa kece mai lomalagi kei vuravura. E veiuqeti sara: “O koya gona, ni lako moni vakavulici ira na lewe ni veivanua kece ga mera noqu tisaipeli, ni papitaisotaki ira ena yaca i Tamada kei na Luvena kei na yalo tabu, vakavulici ira mera muria na ka kece au vakarota vei kemuni.” (Maciu 28:18-20) Sa vakaturi o Jisu, ia e se kauaitaka tiko ga na vunautaki ni itukutuku vinaka.
O ira kece na imuri i Jisu, ira na tagane, yalewa, kei na gone era vakaroti mera veivakatisaipelitaki. De dua era na saga na dauveitusaqati mera tarova nodra vunau kei na veivakavulici, e vakadeitaka kina vei ira o Jisu: “Sa soli vei au na lewa kece mai lomalagi kei vuravura.” Ena yaga vakacava qori vei ira na nona imuri? E kaya vei ira: “Raica, au tiko vata kei kemuni ena veisiga kece me yacova na ivakataotioti ni veika vakavuravura.” A sega ni tukuna o Jisu nira na cakamana kece o ira era vunautaka na itukutuku vinaka. Ena tokoni ira ga na yalo tabu.
Ni vakaturi o Jisu, e rairai vei ratou nona tisaipeli “ena loma ni 40 na siga.” E rairai ena yago vakayago qai ‘levu na ivakadinadina me vakaraitaka kina ni bula tiko,’ ena nona vakavulici ira ena “veika e baleta na Matanitu ni Kalou.”—Cakacaka 1:3; 1 Korinica 15:7.
Eratou se tiko voli mai Kalili na yapositolo, sa dusimaki ratou o Jisu me ratou lesu i Jerusalemi. Ni ratou soqoni vata tiko ena korolevu, e kaya: “Dou kua ni biuti Jerusalemi, dou waraka tiko ga na ka e yalataka o Tamaqu, me vaka dou rogoca vei au, ni a veipapitaisotaki ena wai o Joni, ia dou na papitaisotaki ena yalo tabu ni oti ga qo e vica na siga.”—Cakacaka 1:4, 5.
Ni soqoni tale kei ratou nona yapositolo o Jisu, e “kauti ratou yani me yaco sara i Pecani” ena baba tokalau ni Ulunivanua ni Veiolive. (Luke 24:50) Dua na ka na levu ni ka e vakamacalataka vei ratou o Jisu me baleta na vanua ena gole kina, ia ratou se nanuma tiko ga na yapositolo ni na tauyavutaki e vuravura na Matanitu ni Kalou.—Luke 22:16, 18, 30; Joni 14:2, 3.
Ratou tarogi Jisu na yapositolo: “Turaga, oni na vakalesuya tale na matanitu vei Isireli ena gauna qo?” E sauma vei ratou: “E sega ni nomudou mo dou kila na gauna kei na siga sa lokuca o Tamaqu ena nona lewa.” E vakabibitaka tale o Jisu na cakacaka me ratou cakava: “Dou na rawata na kaukaua ni sobuti kemudou na yalo tabu, dou na qai tukuni au e Jerusalemi, e Jutia taucoko, e Samaria, kei na veivanua yawa sara kei vuravura.”—Cakacaka 1:6-8.
Ni ratou se tiko kei Jisu ena Ulunivanua ni Veiolive na yapositolo, e tekivu gole cake i lomalagi o Jisu qai tabonaki koya sara na o mai matadratou. Ni vakaturi oti o Jisu, e rairai ena yago vakayago. Ia sa biuta tu mai na yago qori qai gole i lomalagi ena yago vakayalo. (1 Korinica 15:44, 50; 1 Pita 3:18) Ni ratou se raici Jisu tiko na yapositolo yalodina, e basika vakasauri e yasadratou “e rua na tagane erau vakaisulu vulavula.” Erau rairai yani ena yago vakayago, rau qai taroga: “Kemudou na kai Kalili, na cava dou wadrava tiko i macawa? O Jisu e kau tani cake vei kemudou qo i macawa ena lako mai ena sala vata ga dou raica ni kau cake kina i macawa.”—Cakacaka 1:10, 11.
Ni biuti vuravura o Jisu, e sega ni uvu na kena davui ratou qai raica ga nona imuri yalodina. Ena lesu mai o Jisu ena “sala vata ga” qori—ena segani uvu na kena davui, o ira ga na nona imuri yalodina era na kila nona tiko me veiliutaki ena Matanitu ni Kalou.
Eratou lesu i Jerusalemi na yapositolo. Ena vica na siga tarava, ratou soqoni kei ira na vo ni tisaipeli, wili kina o “Meri na tinai Jisu kei ratou na taci Jisu.” (Cakacaka 1:14) Era sega ni cegu na masu, qai okati ena nodra qaqanimasu nona digitaki e dua na tisaipeli me isosomi kei Jutasa Isikarioti me ratou le 12 tale kina na yapositolo. (Maciu 19:28) Era vinakata me digitaki e dua e vakadinadinataka na cakacaka kei na vakaturi i Jisu. Qo na iotioti ni gauna e tukuni ena iVolatabu me caka kina na vakawirimadigi, me kilai kina na loma ni Kalou. (Same 109:8; Vosa Vakaibalebale 16:33) A digitaki qai “wili vata kei ratou na le 11 na yapositolo” o Mataiasi, a rairai dua vei ira na le 70 e tala o Jisu mera lai vunau.—Cakacaka 1:26.
Ni oti e tini na siga nona lesu i lomalagi o Jisu, e tekivu sara na Soqo ni Penitiko 33 G.V. Rauta ni 120 na tisaipeli era soqoni ena dua na tabavale e cake e Jerusalemi. E qai rogo vakasauri e dua na rorogo e vaka na cagi kaukaua e vakasinaita na lomanivale. E laurai na veika era vaka na yameyame ni buka ni lai toka vei ira kece na tisaipeli. Era tekivu vosataka na veimataqali vosa. Qori sara ga na veisobuti ni yalo tabu a yalataka o Jisu!—Joni 14:26.


text:
Tubu tiko na gauna lagilagi
Tubu tiko na gauna lagilagi
Kamikamica noda dauveilasamaki
Sa qai yaco me’u biuti kabani
Nuitaka ni’u na lesu bula yani.
Isa Oilelei na noqu seniuci
Noqu bula tu na cagi mai muri
O mai ovici au e na nomu i Tutuvi
Koi au beka na kena i ubi.
Rosi walega na bai kei Marata
Ni cabe mai o vula e dela ni wasa
Vakaloloma na delai Kalekana
Ni’u yabeta tu na rara ni vula.
Vakatawase ni yaco na marau
Au mai moce tu oqo e veikau
La’ki tiko vakacegu marau
Na rarama levu e bikai au.


text:
KATO NI VEIVAKAVULICI 2B
O Isikeli—Gauna a Bula Kina
Na ibalebale ni yaca i Isikeli “Veivakaukauataki na Kalou.” E levu na ivakasala e tu ena nona parofisai, ia na itukutuku kece e sema ena ibalebale ni yacana—e vakaukauataka nodra vakabauta o ira na via sokalou savasava vua na Kalou.
PAROFITA ERA BULA ENA NONA GAUNA
-
JEREMAIA,
a susu mai na vuvale vakabete, veiqaravi vakalevu e Jerusalemi (647-580 B.G.V.)
-
ULITA
a veiqaravi ni kune na ivola ni Lawa ena valenisoro ena 642 B.G.V.
-
TANIELA,
a cavutu mai na vuvale vakatui e Juta, a kau e Papiloni ena 617 B.G.V.
-
APAKUKI
a rairai veiqaravi e Juta ni se qai veiliutaki toka ga o Jioiakimi
-
OPETAIA
a parofisaitaka nona vakarusai o Itomi, rairai ena gauna e vakarusai kina o Jerusalemi
YABAKI CAVA ERA PAROFISAI KINA? (TIKINISIGA KECE ENA B.G.V.)
KA BIBI ERA YACO ENA GAUNA I ISIKELI (TIKINISIGA KECE ENA B.G.V.)
-
r.643: Sucu kina
-
617: Kau vakavesu e Papiloni
-
613: Tekivu parofisai, raica na raivotu i Jiova
-
612: Raica na raivotu ni vukitani ena valenisoro
-
611: Tekivu vosabeci Jerusalemi
-
609: Mate o watina, vuaviritaki ena iotioti ni gauna o Jerusalemi
-
607: Vakadeitaki vua ni sa vakarusai o Jerusalemi
-
593: Raica na raivotu ni valenisoro
-
591: Parofisaitaka nona ravuti Ijipita o Nepukanesa, vakaotia tale ga nona volavola
IRA NA TUI JUTA KEI PAPILONI
-
659-629: Uqeta o Josaia na sokalou savasava, ia a mate ena veiraravui kei Fero Niko
-
628: Ca na veiliutaki i Jioasi me tolu na vula, a qai vesu vei Fero Niko
-
628-618: Tui ca o Jioiakimi qai buli koya o Fero Niko me tui
-
625: Vakarusa na mataivalu ni Ijipita o Nepukanesa
-
620: E vuaviritaki Juta ena imatai ni gauna o Nepukanesa qai okati Jioiakimi me nona dauveiqaravi e Jerusalemi
-
618: Vorati Nepukanesa o Jioiakimi, ia a rairai mate ena ikarua ni nodra ravuravu na kai Papiloni ena Vanua Yalataki
-
617: E kilai tale ga o Jioakini me o Jekonaia, e tui ca, e veiliutaki ga me tolu na vula, oti sa qai vakamalumalumu vei Nepukanesa
-
617-607: E tui ca o Setekaia qai dau rerevaka na tamata, e buli koya o Nepukanesa me tui
-
609: E vorati Nepukanesa o Setekaia, e qai mai vuaviritaki Juta o Nepukanesa ena ikatolu ni gauna
-
607: Vakarusai Jerusalemi o Nepukanesa, vesuki Setekaia, vakamatabokotaki koya qai kauti koya i Papiloni


text:
Ni lutu na tegu ni mataka dear
Au ceguva na veisenikau
Era meke mai na manumanu
Me vaka e ra vosa mai vei au
Chorus
Na balumu kabani au via katia
Ni’u sa lila mai au sa rui diva
E vinaka me’u mate me’u kua ni raica
Na matamu mai cake isa lei na i volasiga
‘O iko na sucu kei na oni dear
Na matamu lei na ka tawa kilai
Mo sa viavia beka ni vei buca
Senikau ni veiuciwai
Chorus
Na balumu kabani au via katia
Ni’u sa lila mai au sa rui diva
E vinaka me’u mate me’u kua ni raica
Na matamu mai cake isa lei na i volasiga


text:
Jeremaia
Chapter 45
Ni sa vola oti o Peruki na luve i Neraia, e na dua nai vola, na vosa oqo mai na gusu i Jeremaia, sa qai tukuna vua o Jeremaia e nai ka va ni yabaki i Jioiakimi na luve i Josaia na tui Juta, ka vaka,
2 "Sa vosa vakaoqo o Jiova, na nodra Kalou na Isireli, vei iko, Peruki;
3 'O sa tukuna, "Ulei oi au oqo! ni sa vakaikuritaka na noqu rarawa e na yaluma o Jiova; au sa oca e na noqu vutugu, ia au sa sega ni kunea na vakacegu."'
4 "Mo vosa vakaoqo vua, 'Sa vaka o Jiova; "Raica; na ka ka'u sa tara Au na basuka sobu, kei na ka ka'u sa tea Au na na cavuta cake, io na vanua taucoko oqo.
5 "Ia o iko o sa dauqara beka eso na ka levu me nomu? Mo kakua ni dauqara: raica, Au na vakayacora na ca vei ira na tamata kecega," sa tukuna o Jiova: "Ia Au na solia vei iko na nomu bula me nomui toki ni valu e na veiyasana kecega o sa lako voli kina."'"


text:
29
Sa Inevaṉa tadi na Buki
(Livitikasi 23:23-25)
1 Pa rane kekenu pa vina zuapa sidara kaqu varigara pa vinahesi, meke loketoṉa tinavete si kote ta tavete pa rane asa. Pa rane asa si kote ta ivu sari na buki siliva. 2 Taveti sari na vina vukivukihi va uququ la koe Zihova, sa hibina sa si qetu nia Rau: keke bulumakao vaqurana, keke sipi kokoreo, meke ka zuapa tuna sipi kokoreo vaquradi saripu keke vuahenidi. Sari doduru arini si loke ari kisakisadi. 3 Tavetia sa vinariponi huiti, heni nia palava meke oela olive, meke va uqu turaṉae ni koari na vina vukivukihi: hopeke ṉeta kilo palava koari hopeke bulumakao kokoreo, karua kilo pa keke sipi kokoreo, 4 meke keke kilo pa hopeke tuna sipi kokoreo, 5 Meke va vukivukihi nia tugo keke qoti kokoreo pude na vinulasadi rina sinea. 6 Taveti si arini, meke tomo lani koari na vina vukivukihi va uququ tanisa rane kekenu pa sidara, meke sari na vina vukivukihi ta hivae pa hopeke rane, meke sari dia vinariponi huiti meke napo vaeni. Doduru arini sina vinariponi ginani, sa hibina sa si qetu nia Rau Zihova.
Sa Rane Taleosae sa Sinea
(Livitikasi 23:26-32)
7 Mi varigara pa vinahesi koasa vina manege puta rane pa vina zuapa sidara; lopu kaqu hena keketoṉa meke lopu tavetia keke tinavete. * Liv 16:29-34 8 Vala nia sa vina vukivukihi vina uququ, koa Rau Zihova: keke bulumakao kokoreo, keke sipi kokoreo, meke ka zuapa tuna sipi keke vuahenidi, saripu loke ari kisakisadi. Sa hibidi si qetu nia Rau Zihova. 9 Meke vala turaṉae ni koari na vina vukivukihi sari na dia vinariponi huiti sapu sa palava leleana varihenie oela olive: ṉeta kilo palava koasa bulumakao kokoreo, karua kilo koasa sipi kokoreo, 10 meke keke kilo pa hopeke tuna sipi kokoreo. 11 Meke va vukivukihi nia tugo keke qoti kokoreo pude na vina vukivukihi tinaleosaedi rina sinea tadi na tie, meke va vukivukihi ni sari na vinukivukihi saripu ta hivae pa hopeke rane meke sari na dia vinariponi huiti meke napo vaeni.
Sari na Vina Vukivukihi koasa Inevaṉa Vina Balabaladi rina Ipi pa Qega
(Livitikasi 23:33-44)
12 Koasa vina manege lima rane pa vina zuapa sidara, si mi varigara pa vinahesi. Tavetia sa inevaṉa hie ka zuapa rane pude va lavatia se Zihova, meke lopu kaqu tavetia gamu keke tinavete. 13 Koasa rane kekenu si mamu ponia koa Rau Zihova sa mia vinariponi ginani, pude sa hibina sa si qetu nia Rau: Manege ṉeta bulumakao kokoreo vaquradi, karua sipi kokoreo, meke manege made tuna sipi kokoreo, keke vuahenidi, sari doduru arini si loke ari kisakisadi. 14 Tavetia sa vinariponi huiti sapu ta henie palava na oela olive koari hopeke vina vukivukihi: Ṉeta kilo palava koa ia hopeke bulumakao kokoreo, karua kilo koari na sipi kokoreo, 15 meke keke kilo palava koari na tuna sipi kokoreo keke vuahenidi. Vala nia tugo sa vinariponi napo vaeni sapu ta hivae pa hopeke vina vukivukihi. 16 Meke gua tugo vala nia keke qoti kokoreo pude na vina vukivukihi vinulasadi rina sinea. Valani si arini, somana koari na vina vukivukihi ta hivaedi pa hopeke rane meke sari dia vinariponi huiti meke napo vaeni.
17 Pa rane vina rua valani ka manege rua bulumakao vaquradi, karua sipi kokoreo, meke ka manege made tuna sipi kokoreo keke vuahenidi, sari doduru arini si loke ari kisakisadi. 18-19 Hopeke vala turaṉani sari dia vinukivukihi vinari poni huiti meke napo vaeni.
20 Pa rane vina ṉeta va vukivukihi lani ka manege eke bulumakao kokoreo, karua sipi kokoreo, meke ka manege made tuna sipi kokoreo, keke vuahenidi; doduru arini si kaqu loke ari kisakisadi. 21-22 Tavete varigara lani sari doduru vinariponi huiti na napo vaeni saripu ta hivaedi, meke gua tugo sa qoti kokoreo vinulasadi rina sinea.
23 Pa rane vina made, va vukivukihi lani gamu ka manege puta bulumakao kokoreo vaquradi, karua sipi kokoreo, meke ka manege made tuna sipi kokoreo keke vuahenidi sapu loke ari kisakisadi. 24-25 Somana valani sari doduru vinariponi huiti na napo vaeni sapu ta hivaedi.
26 Pa rane vina lima, vagi ka sia bulumakao kokoreo vaquradi, karua sipi kokoreo, meke ka manege made tuna sipi kokoreo, keke vuahenidi; sari doduru si loke ari kisakisadi beto. 27-28 Somana varigara betoni sari doduru vinariponi huiti na napo vaeni saripu ta hivae pa hopeke vinukivukihi.
29 Pa rane vina onomo, vagi ka vesu bulumakao kokoreo vaquradi, karua sipi kokoreo, meke ka manege made tuna sipi kokoreo keke vuahenidi, loke ari kisakisadi sari doduru. 30-31 Somana varigara betoni sari doduru vinariponi huiti na napo vaeni saripu ta hivae pa hopeke vinukivukihi, meke gua tugo sa qoti kokoreo vinulasadi rina sinea.
32 Pa rane vina zuapa valani ka zuapa bulumakao vaquradi, karua sipi kokoreo, meke ka manege made tuna sipi kokoreo, saripu keke vuahenidi, saripu loke ari kisakisadi. 33 Somana varigara betoni sari doduru vinariponi huiti na napo vaeni padadi saripu ta hivae pa hopeke vinukivukihi, 34 meke gua tugo sa qoti kokoreo vinulasadi rina sinea. Mu va somana ni sari na vina vukivukihi ta hivaedi pa hopeke rane meke sari dia vinariponi huiti meke napo vaeni.
35 Pa rane vina vesu si mi varigara pa vinahesi, meke loketoṉa tinavete si kote ta tavete. 36 Valani sari na vina vinukivukihi vina uququ, pude na vinariponi ginani koa Rau Zihova, pude sa hibina sa si qetu nia Rau: keke bulumakao kokoreo vaqurana, keke sipi kokoreo, meke ka zuapa tuna sipi kokoreo, keke vuahenidi! Doduru arini si loke ari kisakisadi. 37 Varigara somana lani sari doduru vinariponi huiti na napo vaeni padadi saripu ta hivae pa hopeke vinukivukihi, 38 meke gua tugo sa qoti kokoreo vinulasadi rina sinea. Va somana ni sari na vina vukivukihi ta hivaedi pa hopeke rane meke sari dia vinariponi huiti meke napo vaeni.
39 Arini sari na vinukivukihi va uququ ta hivaedi pude poni Nau gamu koa Rau Zihova koari na mia inevaṉa vinarigara. Sari doduru vinukivukihi si kaqu somana ni sari votiki vinukivukihi pu taveti gamu, gua sapu sari na vinukivukihi pu taveti gamu pude na vina gorevurana keke vina tatara nabuna, na vina vukivukihi ta poni mokana, babe na vina vukivukihi va uququ, na vinariponi huiti na napo vaeni, babe sari na mia vina vukivukihi binaere koa Rau.”
40 Ke tozi ni e Mosese sari na tie Izireli guguadi sari doduru ginarunu te Zihova.


text:
Joni
Chapter 14
"Dou kua ni vakatara me leqa na yalomudou; dou vakabauta na Kalou, dou vakabauti Au talega.
2 "Sa levu na tikina ena vale nei Tamaqu; kevaka e sega, Au sa tukuna oti vei kemudou, Au na lako Me'u vakarautaka na tikina me nomudou.
3 "Kevaka Au sa lako Me'u vakarautaka na tikina me nomudou, Au na lesu tale mai me'u ciqomi kemudou ki vei Au; na vanua Au sa na tiko kina, dou na tiko talega kina.
4 "Na vanua Au na lako kina dou sa kila, na kena sala talega dou sa kila."
5 Sa tukuna vua o Tomasi, "Turaga keitou sa sega ni kila na vanua kemuni sa lako kina, keitou na kila vaka E vei na kena sala?"
6 Sa sauma vua o Jisu, "Oi Au ga na sala, na dina, na bula. Sa sega ni rawa na lako vua na Kalou, (Tamaqu) vakavo ke lako mai vei Au.
7 "Kevaka dou sa kilai Au, dou sa kilai Tamaqu talega; mai na gauna sara ga oqo dou sa kilai Koya ka raici Koya."
8 Sa tukuna sara Vua o Filipe, "Turaga Mo ni vakaraitaka vei keitou na Tamamuni (dina), sa na qai rauti keitou."
9 Sa sauma vua o Jisu, "Au sa tiko vakadede kei kemudou, ia, dou se sega ga ni kilai Au, Filipe? O koya sa raici Au, sa raica na Tamaqu; dou tukuna rawa vakacava vei Au, Me'u vakaraitaka na Tamaqu?"
10 Dou sa sega ni vakabauta Ni'u sa tu vei Tamaqu, o Tamaqu sa tu vei Au? Na vosa Au sa vosa kina vei kemudou, Au sa sega ni vosa vakai Au ga, o Tamaqu sa tiko vei Au sa cakava na cakacaka oqo.
11 "Dou vakabauti Au baleta Ni'u sa tu vei Tamaqu kei Tamaqu sa tu vei Au, se, dou vakabauti Au ena vuku ni veika sa caka oti."
12 "Sa dina sara. Au sa tukuna vei kemudou, o koya sa vakabauti Au, na veika Au sa cakava ena cakava talega o koya; na cakacaka lelevu mai na kena oqo ena cakava o koya, baleta Ni'u sa lako vei Tamaqu.
13 "Na ka kecega dou na kerea ena yacaqu, Au na cakava, me laveti cake kina na Tamana mai vei Luvena.
14 "Na cava ga dou na kerea ena yacaqu, Au na cakava. Sa Yalataka O Jisu E Dua Tale Na Dauniveivuke
15 "Kevaka dou sa lomani Au, dou maroroya na Noqu i vakaro.
16 "Au na qai masuti Tamaqu ena solia vei kemudou o Koya e dua na Dauniveivukei, me tiko vata kei kemudou ka sega ni mudu,
17 "Sai Koya na Yalo ni Dina, o vuravura ena sega ni rawa ni ciqoma baleta ni sa sega ni raici Koya se kilai Koya; ia dou sa kilai Koya ni sa tiko vei kemudou o Koya ka dau curumi kemudou.
18 "Au na sega ni biuti kemudou mo dou luveniyali Au na lako mai vei kemudou.
19 "Vakalailai mada, ena sega ni raici Au tale o vuravura, ia, dou na raici Au Oi kemudou, baleta Ni'u sa bula, dou na bula vakatalega kina.
20 "Ena siga o ya dou na kila kina Ni'u sa tu vei Tamaqu, oi kemudou vei Au, oi Au talega vei kemudou.
21 "O koya sa tiko vua na Noqui vakaro ka maroroya tiko, sai koya ga oqo sa lomani Au. O koya sa lomani Au, sa na lomani koya talega o Tamaqu. Au na lomani koya ka Au na vakatakilai Au vua."
22 O Jiutasa (sega ni o Isikarioti) sa tukuna vua, "Turaga, ena rawa vaka cava oqo ena Nomuni vakatakilai Kemuni vei keimami ka sega ki vuravura?"
23 Sa sauma vua o Jisu, "kevaka e dua sa lomani Au, ena maroroya na Noqu vosa; o Tamaqu talega ena lomani koya, keirau na lako mai vua, ka keirau na vakavale vua.
24 O koya sa sega ni lomani Au sa sega ni maroroya na Noqu vosa; na vosa dou sa rogoca sa sega ni Noqu vosa, sa nei Tamaqu o Koya ga sa talai Au mai.
25 "Na veika oqo Au sa tukuna vei kemudou Ni'u sa dau tiko vata kei kemudou.
26 "Ia, na Dauveivuke na Yalo Tabu, o Koya ena tala mai o Tamaqu ena Yacaqu, ena vakavulici kemudou ena veika kecega, ka na kauta lesu mai vei kemudou na vakananumi ni veika kece Au sa dau tukuna vei kemudou.
27 Au sa biuta tiko vei kemudou na veivakacegui. Na noqu veivakacegui Au sa solia vei kemudou; sa sega ni vaka sa solia o vuravura na veika Au sa solia vei kemudou. Me kua ni vakaleqai na yalomudou se mo dou rere.
28 Dou sa rogoci Au, ni'u sa tukuna vei kemudou, Au sa na lako, ka Au na lesu tale mai vei kemudou. Kevaka dou sa lomani Au, dou na marau baleta Ni'u sa tukuna, Au sa lako vei Tamaqu; ni sa levu o Tamaqu mai vei Au.
29 "Oqo Au sa tukuna rawa vei kemudou ni se bera ni yaco mai, ni sa qai yaco oqo, dou na qai vakabauti Au.
30 "Au na sega ni veivosaki vakalevu kei kemudou, ni sa lako mai na daunilewa ni vuravura oqo, sa sega na ka e nona me tu vei Au.
31 "Ia o vuravura ena kila Ni'u sa lomani Tamaqu, me vaka sa solia mai vei Au o Tamaqu nai vakaro, Au sa vakakina. Dou tucake me da lako tani eke.


text:
Rai ni iVolatabu me Baleta na Vakawati Vakamataqali Vata
Me Download
Kena iSau Vakaivolatabu
Era sa qai bulia ga ena gauna qo na matanitu na lawa me baleta na vakawati, ia na noda Dauveibuli sa kotora makawa tu na lawa ni vakawati. E tukuni ena iVakatekivu: ‘Ena biuti tamana kina kei tinana o tagane, ena kabiti watina, erau na lewe dua ga.’ (Vakatekivu 2:24) Na vosa vakaiperiu e vakadewataki me “watina” e “vakaibalebaletaki tiko ga ina dua na yalewa” me vaka e kaya na Vine’s Expository Dictionary of Biblical Words. Qai vakadeitaka o Jisu ni rau vauci ena vakawati na “tagane kei na yalewa.”—Maciu 19:4.
Koya gona e inaki ni Kalou me baleta na vakawati me dei me rau qai veivolekati na tagane kei na yalewa. Erau buli na tagane kei na yalewa me rau dauveivukei qai veivakacegui, me rau vakatubukawa tale ga.


text:
LESONI 16
Vakaraitaka ni o Lomana na Kalou
Me rawa ni dei vei iko o nomu itokani, e bibi mo drau dau veivosaki. O rogoci koya, e rogoci iko tale ga o koya. O na dau tukuna tale ga vei ira na tani na ka vinaka e baleti nomu itokani. Oqo tale ga na ka eda na cakava ke da itokani ni Kalou. Raica mada na ka e kaya kina na iVolatabu:
Dau masu vakawasoma vei Jiova. “Ia tikoga na masu.”—Roma 12:12.
Wilika na Vosa ni Kalou, na iVolatabu. “Sai koya na Kalou sa vakavuna nai Vola Tabu kecega, a sa yaga oqo mei vakavuvuli, me vunauca na ca, me ia kina na vakadodonutaki.”—2 Timoci 3:16.
Tukuni koya na Kalou vei ira na tani. “Dou lako yani ka qisi ira me ra noqu tisaipeli na lewe ni veivanua kece ga, . . . vakavulici ira me ra Maciu 28:19, 20, VV.muria na veika kece ga au sa vakarota tu vei kemudou.”—
Toro voleka vei ira na itokani ni Kalou. “Ena vuku mai ko koya sa malele vata kei ira na vuku.”—Vosa Vakaibalebale 13:20.
Dau tiko ena soqoni ena Kingdom Hall. “Me da veivakananumi keda vakai keda me da veivakatakatai me dauloloma kai valavala vinaka: . . . me da veivakamasuti tiko.”—Iperiu 10:24, 25.
Dau cau ena cakacaka ni Matanitu ni Kalou. “Me ra dui solia me vaka na ka sa vinakata ko koya yadua e na yalona; me kakua e na voraki, se ni sa vakasaurarataki: ia ko koya sa solia e na marau sa vinakata na Kalou.”—2 Korinica 9:7.


text:
KATO NI VEIVAKAVULICI 1B
iVakamacala Lekaleka ni Isikeli
Rawa ni wasewasei na ivola i Isikeli me vaka e tuvai toka qo e ra:
WASE 1 INA 3
Ena 613 B.G.V. ni bula tu o Isikeli kei ira na Jiu era a kau vakavesu i Papiloni, a raica na raivotu i Jiova, qai vakaroti me parofisai vei ira na Jiu era tiko ena batiniuciwai na Kipa.
WASE 4 INA 24
Ena maliwa ni 613 kei na 609 B.G.V., a parofisaitaka kina o Isikeli na lewa ena tau vei Jerusalemi kei ira na kena lewenivanua ena nodra talaidredre, nodra qaravi matakau tale ga.
WASE 25 INA 32
A tekivu nodra iotioti ni wavokita na koro o Jerusalemi na kai Papiloni ena 609 B.G.V. Sa veisau na itukutuku ni veilewai i Isikeli vei Jerusalemi, qo sa tau vei ira na kena meca era tu wavoliti koya, qo o Amoni, Itomi, Ijipita, Moapi, Filisitia, Saitoni kei Taia.
WASE 33 INA 48
Tekivu ena 606 B.G.V., ni se tu mai vakayawa o Jerusalemi kei na irusarusa ni kena valenisoro, sa veisau kina na itukutuku i Isikeli, qo e sa baleta na inuinui, na kena vakalesui mai na sokalou savasava vua na Kalou o Jiova.
E tuvai gona na ivola i Isikeli ena ka e yaco veitaravi kei na kena ulutaga. E liu mai na parofisai me baleta na rusa i Jerusalemi kei na kena valenisoro, qai muri e vica vata na parofisai e vauca na vakalesui mai ni sokalou savasava. E donu vinaka qori ni kilai mai na parofisai me baleta na vakalesui mai ni sokalou savasava ni sa oti na sokalou ena valenisoro.
Na parofisai tale ga i Isikeli me baleta na veimatanitu era kedra meca na Isireli (wase 25 ina 32) e volai donuya na itukutuku ni veilewai me baleti Jerusalemi kei na parofisai me baleta na vakalesui mai ni sokalou savasava. E tukuna kina e dua na dauvakadidike ena itukutuku ni veilewai i Isikeli me baleti ira na veimatanitu: “E donu vinaka na kena veisau na itukutuku ni nona cudru na Kalou ina nona yalololoma vei ira na nona tamata. Na nodra totogitaki tale ga na meca e dusia na nodra vakabulai na nona tamata.”


text: 19 Qo na ka e tukuna o Jiova: “Mo lai volia mai vua na dautulituli e dua na saqa qele.+ Mo kauta eso na nodra qase na lewenivanua kei na so na nodra qase na bete,2 mo lako yani ina Buca ni Luvei Inomi+ ena icurucuru ena Matamata ni Tulituli. Mo vakarogoya e kea na vosa au na tukuna vei iko.3 O na kaya, ‘Moni rogoca na vosa i Jiova o kemuni na tui Juta kei kemuni na lewe i Jerusalemi. Qo na ka e tukuna o Jiova ni lewe vuqa,* na Kalou ni Isireli:“‘“Au na kauta mai na ca ena vanua qo, ena qasikanunu kina na daliga i koya e rogoca.4 Nira biuti au+ ra qai vakalecalecava na vanua qo.+ Era vakacaboisoro e kea vei ira na kalou tani era sega ni kila, o ira, na tukadra, kei ira na tui Juta, era vakasinaita na vanua qo ena nodra dra na sega ni cala.+5 Era tara na vanua cecere nei Peali mera vakama kina na luvedra ena bukawaqa me isoro kama taucoko vei Peali,+ na ka au sega ni vakarota se tukuna qai sega mada ga ni tubu e lomaqu.”’*+6 “‘“Ia raica! sa roro mai na gauna,” e kaya o Jiova, “ena sega ni vakatokai tale na vanua qo me o Tofeci se na Buca ni Luvei Inomi, ia me Buca ni Veivakamatei.+7 Au na vakaseva na nodra inaki na Juta kei ira e Jerusalemi ena vanua qo, au na vakabalei ira ena iseleiwau e matadra na kedra meca kei na ligadra na via vakamatei ira.* Au na solia na yagodra mate me kedra na manumanuvuka ni lomalagi kei na manumanu ni vanua.+8 Au na cakava na koro qo me kidroataki, me kaluvi. O ira kece na lakosivita era na kidroa nira raica, era na kaluvaka na kena ca kece.+9 Au na vakavuna mera kania na lewe ni luvedra tagane kei na luvedra yalewa, era na dui kania na lewe ni wekadra ena vuku ni viribai kei na nodra yalolailai ni sa sogolati ira na kedra meca kei ira na via vakamatei ira.”’*+10 “Mo vorolaka na saqa e matadra na tagane oni lako vata,11 mo tukuna vei ira, ‘Qo na ka e kaya o Jiova ni lewe vuqa: “Au na vorolaki ira va qori na tamata qo kei na koro qo, me vaka ga na nona vorolaka e dua na saqa ni dautulituli me sega tale ni vakavinakataki rawa, era na buluta na mate e Tofeci me sega ni vo e dua na tikina mera bulu kina.”’+12 “‘Qori na ka au na vakayacora ena vanua qo,’ e kaya o Jiova, ‘kei ira na lewena, meu vukica na koro qo me vakataki Tofeci.13 Ena dukadukali na vale kece e Jerusalemi kei na nodra vale na tui Juta me vaka na vanua qo o Tofeci,+ io na delanivale kece era vakacaboisoro kina ina kalokalo kece ni lomalagi,+ na vanua tale ga era livia kina na isoro livi vei ira na kalou tani.’”+14 Ni lesu mai Tofeci o Jeremaia na vanua e talai koya kina o Jiova me parofisai, e lai duri ena raranivale i Jiova qai kaya vei ira kece na lewenivanua:15 “Qo na ka e tukuna o Jiova ni lewe vuqa, na Kalou ni Isireli, ‘Au na kauta mai na ca au tukuna me tau ina koro qo kei na kena tauni kece, nira sega ni via muria na noqu vosa ena nodra domoqa.’”+


text:
Ena Yaco na ka e Nakita o Jiova!
“Au sa tukuna, au na vakayacora. Au sa nakita, au na cakava tale ga.”
1, 2. (a) Na cava e vakatakila vei keda o Jiova? (b) Na cava e vakadeitaka na Aisea 46:10, 11 kei na wase 55 tikina e 11?
E BIBI qai matata na imatai ni matavosa qo ena iVolatabu: “Ena ivakatekivu, e bulia na lomalagi kei na vuravura na Kalou.” (Vkte. 1:1) Eda se sega tu ga ni kila vinaka sara e levu na ka e bulia na Kalou, me vaka na maliwalala, na rarama, kei na idre kei vuravura, se vakatikina tale ga na noda kila na veika bula e vuravura vaka kina e lomalagi. (Dauv. 3:11) Ia e vakatakila o Jiova na nona inaki me baleta na vuravura vei keda na kawatamata. Na vuravura gona e dodonu me nodra itikotiko veiganiti na tagane kei na yalewa era buli mera ucuya na Kalou. (Vkte. 1:26) Era na luvena, ena Tamadra tale ga o Jiova.
2 Me vaka e vakamacalataki ena ikatolu ni wase ni Vakatekivu, a sagai me saqati na inaki taumada i Jiova. (Vkte. 3:1-7) Ia e seva na sasaga qori ni sega ni dua e saqati Jiova rawa. (Aisea 46:10, 11; 55:11) Eda nuidei gona ni na vakayacori ga na inaki taumada ni Kalou ena nona gauna lokuci!
3. (a) Na ka dina vakaivolatabu cava e bibi ena noda kila vinaka na iVolatabu? (b) Cava meda railesuva kina na ivakavuvuli qori ena gauna qo? (c) Taro cava eda na veivosakitaka?
3 Eda kila vinaka tu na ka dina vakaivolatabu e vauca na Luke 22:19, 20) Nira mai tiko kina era na qai vulica e levu tale na ka me baleta na inaki ni Kalou. Ni se vo tiko gona e vica na siga ni bera na iVakananumi, e vinaka meda vakasamataka rawa tiko na taro meda na vakayagataka mera uqeti kina na vuli iVolatabu kei ira na tataleitaki ena soqo bibi qo. Eda na veivosakitaka tiko e tolu na taro: Na cava na inaki taumada ni Kalou me baleta na vuravura kei na kawatamata? A saqati vakacava? Cava e vinakati kina na isoro duadua ga i Jisu me vakayacori kina na inaki ni Kalou?inaki ni Kalou me baleta na vuravura kei na kawatamata, kei na itavi bibi i Jisu Karisito ena kena vakayacori. E bibi dina noda kila qori, ni rairai imatai sara ga ni ka eda vulica ena iVolatabu. Eda na via tukuna vei ira na tamata yalomalumalumu mera kila tale ga. Nida vulica tiko na ulutaga qo ena ivavakoso, eda na saga meda veisureti vakalevu ena iVakananumi ni mate i Karisito. (
NA CAVA NA INAKI TAUMADA NI DAUVEIBULI?
4. E vakalagilagi vakacava o Jiova ena veika e bulia?
4 E Kalou vakatubuqoroqoro dina na Dauveibuli. E toka sara ga e cake na ivakatagedegede ni ka kece e bulia. (Vkte. 1:31; Jere. 10:12) Na cava eda rawa ni vulica ena totoka ni veika e bulia kei na kena tuvai vakamaqosa? Nida vakaraica tiko na veika buli, dua na ka noda qoroya na ka kece e bulia o Jiova, ni tiko na kedra inaki yaga se ra mani ibulibuli lalai se lelevu. Macala ga nida na qoroya na veivakadrukai ni itukutuku matailalai ni sela ni yagoda, na yagodra malumu na gone era sucuvou, kei na totoka ni dromu ni siga. E buli keda ga o Jiova meda dau qoroya na nona ibulibuli kece.
5. E tuvanaka vakacava o Jiova mera cakacaka vata nona ibulibuli kece?
5 Me vaka e laurai ena nona ibulibuli o Jiova, e biuta tale ga vakamaqosa na iyalayala ni ka mera cakava na veika buli. Era okati kina na lawa me baleta na lomalagi, na vuravura, kei na noda itovo, mera cakacaka vata tiko ga. (Same 19:7-9) Na ka kece gona era tu e lomalagi vaka kina e vuravura, e tiko na kedra yaga me salavata kei na inaki ni Kalou. E biuta o Jiova na ivakatagedegede vei ira na nona ibulibuli mera cakacaka vata. Me rawati na bula, e yaga na lawa e vauca na idre kei vuravura ni lewa vinaka na veivolekati ni noda macawa kei na vuravura, e lewa tale ga na ua ni wasawasa. O ira kece na ibulibuli, okati kina o keda, eda muria tiko na ivakatagedegede se lawa e vakaiyalayala kina na ka eda cakava. Kena tuvai vakamaqosa va qori na veika buli, e matata kina ni tiko na inaki ni Kalou me baleta na vuravura kei na kawatamata. Ena noda cakacaka vakaitalatala eda na saga meda vakatakilai koya na iVurevure ni ituvatuva maqosa qori.
6, 7. Na iloloma cava soti e solia o Jiova vei Atama kei Ivi?
6 Na inaki taumada i Jiova meda bula tawamudu e vuravura. (Vkte. 1:28; Same 37:29) E solia vakayalololoma vei Atama kei Ivi e levu na iloloma talei me rau marautaka kina na bula. (Wilika Jemesa 1:17.) E solia vei rau o Jiova na galala ni vakatulewa, me rau dau vakasama, rau veilomani tale ga rau qai marautaka nodrau veitokani. E vosa na Dauveibuli vei Atama, vakasalataki koya ena ka me cakava me talairawarawa kina. E vulica tale ga o Atama na sala me qaravi koya kina, ira na manumanu kei na vanua me tiko kina. (Vkte. 2:15-17, 19, 20) A buli rau tale ga o Jiova me rau rawa ni tovolea na ka, tara, raica, qai boica. Rau marautaka gona e levu na ka era tu ena Parataisi kei na kena totoka. Erau vakila tu ga na vakacegu ena nodrau cakacaka, na ka erau rawata kei na veika erau kunea.
7 Na cava tale e nona inaki na Kalou? E buli rau o Atama kei Ivi me rau vakasucumi ira na gone era uasivi. E nona inaki na Kalou mera vakawa na luvedrau me yacova ni vakatawai o vuravura taucoko. E vinakata me rau lomani ira na luvedrau vaka kina o ira na itubutubu kece me vaka ga nona lomana o Jiova na imatai ni luvena e uasivi. Sa na nodra itikotiko dei na vuravura kei na ka kece era tu kina.
A SAQATI VAKACAVA?
8. Na cava na inaki ni lawa ena Vakatekivu 2:16, 17?
8 A sega sara ni yaco kece na ka e nakita qori na Kalou. Na vuna? A solia vei Atama kei Ivi o Jiova na lawa rawarawa sara me laurai kina ke rau kila ni vakaiyalayala nodrau galala. E kaya: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vkte 2:16, 17) E sega ni dredre nodrau kila na lawa qo, se me rau muria. E levu tale tu ga na kakana erau rawa ni kania.
9, 10. (a) Na cava e vakalewai Jiova kina o Setani? (b) Cava rau qai vakatulewa kina o Atama kei Ivi? (Raica na imatai ni iyaloyalo.)
9 E vakayagataka na Tevoro o Setani e dua na gata me lawakitaki Ivi, me talaidredre vua na Tamana o Jiova. (Wilika Vakatekivu 3:1-5; Vkta. 12:9) E nona ile o Setani ni rau sa sega ni vakatarai na luve ni Kalou me rau kana “mai na vunikau kece ga e tu ena were.” E vaka sara ga ni kaya tiko: ‘Kena ibalebale qo ni o na sega ni rawa ni cakava na ka o vinakata?’ E tomana tale qori ena dua na lasu kilai levu: “Drau na sega dina ni mate.” Oti qai vakamuai Ivi ni sega ni dodonu me vakarorogo vua na Kalou ena nona kaya: “E kila na Kalou ni siga ga drau kana kina, ena rai na matamudrau.” E tukuna tiko o Setani ni sega ni vinakata na Kalou me rau kania na vuanikau qori de rai kina na matadrau, me rau kila e levu tale na ka. Oti sa qai yalayala lasu: “Drau na vaka na Kalou, drau na kila na ka vinaka kei na ka ca.”
10 Me rau na vakatulewataka o Atama kei Ivi na ka me rau na cakava. Rau na talairawarawa vei Jiova se vua na gata? Rau vakatulewataka me rau talaidredre vua na Kalou. Rau tokoni Setani kina ena nona veivorati. Rau sega ni vinakata me Tamadrau o Jiova, rau sega tale ga ni via taqomaki ena nona lawa.
11. Na cava e sega ni vosota kina o Jiova na talaidredre?
11 Ni rau talaidredre vei Jiova, rau sa sega ni qai bula uasivi kina. E vakavuna tale ga me rau yawaki Jiova ni sa ‘rui savasava na matana me raica na ka ca.’ E “sega” gona “ni vosota na ivakarau ca.” (Apak. 1:13) Ke vosota tiko ga, ena vakaleqai ga kina na veika bula kece e lomalagi vaka kina e vuravura. Ke sega tale ga ni cakava e dua na ka na Kalou me baleta na ivalavala ca a vakayacori mai Iteni, ena lomatarotarotaki nona nuitaki. Ia e yalodina ina nona ivakatagedegede o Jiova, e sega vakadua ni beca. (Same 119:142) Na kena soli qori vei rau o Atama kei Ivi na galala ni vakatulewa, e sega ni kena ibalebale me rau beca na Lawa ni Kalou. Me isau gona ni nodrau talaidredre vei Jiova, rau mate, rau lesu tale ina kuvu ga ni soso rau a buli mai kina.
12. Na cava e yaco vei ira na luve i Atama?
12 Ni rau kania na vuanikau o Atama kei Ivi rau sa sega tale ni qai lewena na vuvale ni Kalou e vuravura raraba vaka kina mai lomalagi. E vakatalai rau tani mai Iteni na Kalou, rau sega ni nuitaka me rau lesu kina. (Vkte. 3:23, 24) E vakaraitaka kina na Kalou nona lewadodonu, me rau sotava na ca ni nodrau vakatulewa. (Wilika Vakarua 32:4, 5.) Ni rau sa sega ni uasivi, rau sa sega tale ga ni vakaraitaka na itovo ni Kalou ena kena ivakatagedegede cecere sara. E kau tani vei Atama na inuinui ni bula totoka, qai vakadewa vei ira na luvena na ivalavala ca, kei na mate. (Roma 5:12) E vakavuna sara ga nodra sega ni rawata na bula tawamudu na luvena. Ni rau vakaluveni, era sega ni uasivi na luvedrau se uasivi na nodrau kawa. Ia e se veivakacalai tiko ga nikua o Setani na Tevoro mera kua ni muria na Kalou na tamata, me vaka ga a cakava vei Atama kei Ivi.
NA YAGA NI ISORO NI VEIVOLI
13. Na cava e vinakata o Jiova vei keda?
13 E dei tu ga na nona dau lomani keda na Kalou. Erau ivalavala ca o Atama kei Ivi, ia se vinakata tiko ga o Jiova meda veiwekani kei koya. E sega ni vinakata me dua e mate. (2 Pita 3:9) Ni rau ivalavala ca ga o Atama, e vakarautaka sara na Kalou na sala meda veiwekani tale kina kei koya, ena gauna vata qori e dei toka ga ena nona ivakatagedegede cecere. E cakava vakacava qori?
14. (a) Na cava e vakarautaka na Kalou me vaka e tukuni ena Joni 3:16 mera vakadonui tale kina na kawatamata? (b) Na taro cava eda na rairai veivosakitaka kei ira na tataleitaki?
14 Wilika Joni 3:16. Levu eda sureta ina iVakananumi era kila vinaka na tikinivolatabu qori. Ia na taro qo, E rawati vakacava na bula tawamudu ena isoro i Jisu? Na noda veisureti ina iVakananumi, kei na noda tiko ena iVakananumi, vaka kina nodra lesuvi na sureti eda rawa kina ni vukei ira na yalomalumalumu mera kila na isaunitaro bibi qori. Era na rairai qoroqoro ga nira sa mai kila na kena vakavotui ena isoro na loloma i Jiova kei na nona vuku. Na cava eda rawa ni vakabibitaka me baleta na isoro?
15. Erau duidui vakacava o Jisu kei Atama?
15 Vakarautaka o Jiova e dua e uasivi me keda ivoli. O koya e uasivi qori ena yalodina vei Jiova, e yalorawarawa tale ga me solia nona bula me keda ivoli na kawatamata e dodonu meda mate. (Roma 5:17-19) E tokitaka o Jiova na imatai ni nona ibulibuli mai lomalagi me vakaitikotiko e vuravura. (Joni 1:14) E tamata uasivi gona o Jisu me vakataki Atama ga. Ia o Jisu e muria na ivakatagedegede e namaka o Jiova vua e dua e uasivi. Ni vakatovolei mosimosi mada ga, e sega vakadua ni valavala ca se beca na lawa ni Kalou.
16. Na cava e iloloma talei kina na isoro?
16 Ni uasivi o Jisu, e vakabulai keda mai na ivalavala ca kei na mate ni solia sara ga nona bula ena vukuda. E tautauvata vinaka nona bula kei na ka e dodonu me cakava o Atama ni uasivi
VAKARAUTAKA O JIOVA NA SALA MEDA LESU KINA VUA
17. Na cava na yaga ni isoro?
17 E vakarautaka o Jiova na ka e talei duadua vua, oya na isoro. (1 Pita 1:19) E vakamareqeta noda bula, e tu vakarau mada ga me solia na Luvena duabau me mate ena vukuda. (1 Joni 4:9, 10) Ena dua na yasana, o Jisu e sosomitaki Atama, na imatai ni tamada e vuravura. (1 Kor. 15:45) E vakabulai keda, e dolava tale ga na sala meda lewe tale kina ni vuvale ni Kalou. Io ena vuku ni isoro i Karisito, ena vakadonui ira na kawatamata na Kalou mera lewe tale ni nona vuvale qai sega ni vakaleqai kina nona lewadodonu. Sa bau totoka dina meda vakasamataka na gauna qori nida sa veisau kece na dauveiqaravi yalodina meda uasivi. Eda na duavata na vuvale e vuravura vaka kina mai lomalagi. Eda na okati kece meda luve ni Kalou.
18. Gauna cava ena qai “ka kece ga” kina o Jiova “vei ira na tamata kece”?
18 Na nona talaidredre o Setani e sega sara ga ni tarova nona lomani keda tiko ga o Jiova se na noda yalodina vua na Kalou na nona ibulibuli sega ni uasivi. Ena vuku ni isoro ena vukei keda me uasivi na noda yalododonu. Vakasamataka mada nida sa na bula tawamudu kece nida ‘raica na Luvena da qai vakaraitaka nida vakabauti koya.’ (Joni 6:40) Ena loloma levu i Jiova kei na nona vuku ena veisautaki keda meda uasivi, me vaka ga na nona inaki taumada. Na Tamada gona o Jiova ena “ka kece ga . . . vei ira na tamata kece.”
19. (a) Ena uqeti keda vakacava noda vakavinavinakataka na isoro? (Raica na kato “ Qarai Ira Tiko ga Era Veiciqomi.”) (b) Na cava tale eda na vulica tarava me baleta na isoro?
19 Na noda vakavinavinakataka na ivoli, e dodonu me uqeti keda meda vakaitavi ena noda vinaka kece mera kila eso tale ni rawa ni yaga vei ira na iloloma talei qori. E dodonu mera kila na tamata ni vakarautaka vakayalololoma na ivoli o Jiova vei keda kece meda rawata na bula tawamudu. E levu tale na ka e yaga kina na ivoli. Ena veivosakitaki ena ulutaga tarava na isoro i Jisu kei na ile i Setani ena were o Iteni.


text: Kevaka sa damudamu Nomudoui tovo ca; Kevaka sa damudamu Nomudoui tovo ca; Ena qai vuya sara Nomudou Kalou. ... ... "Kevaka sa damudamu, Kevaka sa damudamu, Au na vui kemudou, Au na vui kemudou." Rogoca na Nona vosa, Lesu tale mai vei Au. Rogoca na Nona vosa, Lesu tale mai vei Au. Mo rai vei Jisu edai, Dou na bula mai. ... ... Rogoca na Nona vosa, Rogoca na Nona vosa, "Lesu tale mai vei Au, Lesu tale mai vei Au." Dou kua ni wawa tiko De dou bera sara ga; Dou kua ni wawa tiko De dou bera sara ga. Sa qai voleka sara Nona lako mai. ... ... Dou kua ni wawa tiko, Dou kua ni wawa tiko, De dou bera sara ga, De dou bera sara ga.


text:
Cava e Kaya na iVolatabu me Baleta na Tauri Dra?
Me Download
Kena iSau Vakaivolatabu
E vakarota na iVolatabu meda kua ni taura na dra. Eda na sega gona ni taura na dra se dua na kena iwasewase lelevu, oya me laukana se vakacurumi i yagoda. Wilika mada e vica na tikinivolatabu qo:
Vakatekivu 9:4. E vakadonuya na Kalou me ratou kania na lewenimanumanu o Noa kei na nona vuvale ni oti na Waluvu, ia e vakarota me ratou kua ni kania na dra. E kaya na Kalou vei Noa: ‘Na lewena ga e tiko kina na vu ni bula, io na kena dra, dou kua ni kania.’ Na ivakaro qo e vauci ira kece na bula ena gauna ya me yacova mai qo nida kawa kece nei Noa.
Vunau ni Soro 17:14. “Moni kua ni kania na dra ni kabula kece, ni tiko ena dra na bula ni veimataqali kabula kece ga. Ena muduki laivi o koya e kania.” E raica na Kalou ni tiko ena dra na bula, e nona. A soli duadua ga na lawa qo ina matanitu o Isireli, e vakaraitaka ni raica vakabibi na Kalou na lawa ni kena vakatabui me laukana.
Cakacaka 15:20. “Me tabu . . . na dra.” E vakaroti ira na lotu vaKarisito na Kalou ena ivakaro vata ga e vakaroti Noa kina. E vakaraitaka na ivolatukutuku nira sega ni vakadonuya na lotu vaKarisito taumada mera kania na dra se vakayagataka ena veiqaravi vakavuniwai.
Na cava e vakaroti keda kina na Kalou me tabu na dra?
E tiko na vuna vinaka vakavuniwai meda kua ni taura kina na dra. E bibi sara ni vakarota na Kalou me tabu na dra, ni ka tabu vua na ka e vakatakarakarataka.—Vunau ni Soro 17:11; Kolosa 1:20.


text:
“Dou Uasivi Ira na Siparo”
Na cava e tukuna tiko o Jisu ena Luke 12:6, 7? Ena tikina e 4, eda wilika ni a tukuna o Jisu vei ira nona imuri mera kua ni rerevaki ira na dauveitusaqati se o ira na rawa ni veivakamatei. A vakarautaki ira tiko nona tisaipeli o Jisu ena veitusaqati era na qai sotava. E vakadeitaka tale ga vei ira ni vakamareqeti ira yadua o Jiova, ena sega ni guilecavi ira vakadua.
Eda na vakatotomuria vakacava nona kauaitaki ira na vakacacani o Jiova?
Eda na raica e vei na itukutuku butakatakata me baleti ira na tacida era bala e valeniveivesu ena vuku ni nodra vakabauta?
E vica na tacida era vesu tiko?


text:
ULUTAGA LEVU
O Dau Lewa Vinaka Nomu Bula?
Na cava dau nomu isausau ni o se gone? De dua o via vakawati, kenadau ena dua na cakacaka, se me dua nomu cakacaka vinaka. E levu na ka eda lalawataka e sega ni dau vakavotukana. Ena rawa ni veisau vakadua na isausau ni yaco eso na ka tawanamaki. Qori na ka e yaco vei Anja, Delina, kei Gregory.
-
E vakaitikotiko mai Jamani o Anja, se qai yabaki 21 sa tauvi kenisa, gauna qo sa tiko ga vakadua e vale.
-
O Delina e tiko mai Merika, e tauvi koya na mate ni masela kei na nave e vakatokai me dystonia. E qarava tale tiko ga e tolu na ganena eratou qase vua, eratou tauvi mate ni vakasama.
-
O Gregory e tiko mai Kenada, e lomaocaoca vakasivia sa lai nuiqawaqawa tale kina vakalevu.
Qori na ka eratou dui sotava tiko o Anja, Delina, kei Gregory, ia ratou lewa vinaka na nodratou bula. Na cava e vukei ratou?
E kaya na iVolatabu: “Ke o yalolailai ena gauna ni leqa, ena lailai na nomu kaukaua.” (Vosa Vakaibalebale 24:10, ivakamacala e ra) Matata vinaka na vakasama e tiko kina: E bibi na noda itovo ni rai. Ke o dau yalolailai gona vakalevu ena dredre mo lewa vinaka, ia ke donu tiko nomu rai o na sega ni vakalaiva na veika e yaco tiko ena nomu bula me lewai iko.
Dikeva mada na kena dina ena nodratou bula o Anja, Delina, kei Gregory.


text:
Tukutuku Lekaleka: 20th February, 2019
Veisiko ki Tailevu o Naiqamu
Sa tekivu veisiko ki na na yasana vakaturaga o Tailevu na Minisita ni Veikau o Osea Naiqamu ena kena la’ki vunautaki na porokaramu ni tei kau ka vakatokai tiko na ‘Four Million Trees in Four Years’.
Sa koto oqori na tiki ni siga kei na vanua ena tiko kina:
- 19.02.19 – Nabulini, Nasautoka
- 20.02.19 – Tonia, Naivicula; n21.02.19 – Nameka, Vatukarasa;
- 22.02.19 – Matacula, Sawakasa;
- 25.02.19 – Silana,Delakado, Nataleira;
- 26.02.19 – Qelekuro, Namena;
- 27.02.19 – Veinuqa, Naitutu;
- 28.02.19 – Ucunivanua, Raralevu.
Ena tekivu na veivosaki mai na 10 ena mataka kina 2 ena yakavi.
Dei tiko na tikinisiga ni Bose ni Yasana o Ra
E sa dei tikoga na tikinisiga ena vakayacori kina na Bose ni Yasana o Ra. Ena vakayacori enai ka 28 ni siga ena koro vakaturaga o Nukuloa.
Na Bose ni Yasana o Macuata e dodonu me vakayacori talega ena vula Veverueri ia sa na qai dabe ena vula o Maji.
Vakananumi ni Lotu Wesele e Drekeiwaila
tolu na valenilotu e Drekeiwali ena yavu ni vakananumi.
Ena itukutuku ni lotu e Drekeiwaila e a tekivu na lotu e Vunuku na vale nei Mataiasi Rarawa, ka toki kina na dua na Vale Lolo ka sa qai vure mai kina na vakanananu me sa dua na valenilotu simede.
E tekivu tara na valenilotu vou ena 1991 ka dolavi enai ka 15 ni Janueri, 2000.
Sa vakarau oti na ivakananumi ka na dabe kina e dua na duru ni valenilotu na Vale Lolo, ka na qai dabe e cake nai vakananumi era volia na ivavakoso.
Na ivakanumi ni yabaki 50 ni Tabacakacaka Vakaivakatawa e Drekeiwaila ena vakayacori ena vula o Evereli nai ka 20 ni siga.
Na Tabacakacaka Vakaivakata- wa o Drekeiwaila e vakarorogo ki na na Tabacakacaka Vakaita- latala o Davuilevu.
Vakasalataki na waqa ni qoli mai vei Minisita
Era sa vakasalataki na waqa ni qoli mera vakamuria vinaka na Lawa ni Qoli e Viti.
E levu era qoli butako tiko ka sa tukuna na Minisita ni Qoli, o Semi Koroilavesau, mera qarau- ni ira tiko ni kevaka era tobo era na totogitaki.
Eso na dauqoli era sa qoli tiko- ga vakaveitalia ka sa soli vei ira na ivola ni veivakaroti n ra sa qai tobo vakadua.
Ia kevaka era na tobo tale era sa na colata na kena itotogi.


text:
ITALANOA 76
Vakarusai o Jerusalemi
SA OTI oqo e 10 na yabaki nona kauti ira na Isireli vuli vinaka o Tui Nepukanesa i Papiloni. Ia raica mada na veika sa yaco tiko oqo! Sa kama yavu o Jerusalemi. Era le levu sara na Isireli era mate kina, era sa kau vakavesu i Papiloni na kena vo.
Oqo sara ga na ka a tukuna tiko vei ira na parofita i Jiova ni na yaco ke ra sega ni veisautaka na nodra itovo ca. Ia era sega ni vakarorogo na Isireli, era qaravi kalou lasu tiko ga. Sa rauta vinaka mera totogitaki. Eda kila na veika ca era cakava tiko na Isireli ni tukuna na parofita ni Kalou o Isikeli.
O kila se o cei o Isikeli? O koya e dua vei ira na cauravou a kauta o Tui Nepukanesa i Papiloni ni bera ni rusa o Jerusalemi ena 10 na yabaki sa oti. Ena gauna vata oya a kau tale ga kina i Papiloni o Taniela kei iratou na nona itokani, o Setareki, Mesaki, kei Apetiniko.
Ni se tiko ga mai Papiloni o Isikeli, sa vakaraitaka vua o Jiova na veika ca e caka tiko ena valenisoro e Jerusalemi. E cakamana o Jiova me rawa ni sarava kina o Isikeli na veika kece e caka tiko ena valenisoro, dina ni se tiko ga mai Papiloni. E kurabuitaka vakalevu na veika e raica!
E kaya o Jiova vei Isikeli: ‘Raica na veika vakasisila era sa vakayacora tiko na tamata ena valenisoro. Sa robota tu na lalaga na iyaloyalo ni veimataqali manumanu kei na gata. Era qai sokaloutaka tiko na Isireli!’ E vola sara ga o Isikeli na veika kece e raica.
E taroga vua o Jiova: ‘O raica rawa na veika era cakava lo tiko na iliuliu e Isireli?’ Io, e raica rawa tale ga o Isikeli. Era qaravi kalou lasu tiko e 70 na tagane. Era kaya tiko: ‘Sa sega ni raici keda o Jiova. E sa biuta na vanua.’
Sa qai vakaraitaka vei Isikeli o Jiova e so na yalewa era dabe tiko ena matamata ni valenisoro ina vualiku. Era qarava tiko na kalou lasu o Tamusi. E raica tale ga o Isikeli e rauta ni 25 na tagane ena icurucuru ni valenisoro i Jiova. Era cuva tiko ina tokalau mera sokaloutaka na matanisiga!
E kaya o Jiova: ‘O ira oqo era sega ni dokai au. Era sega wale ga ni cakava na ka ca, era mai cakava sara ga ena noqu valenisoro!’ Sa qai yalataka o Jiova: ‘Era na vakila na noqu cudru, au na sega ni lomani ira nira sa vakarusai.’
Ni oti ga e tolu na yabaki na nona a vakaraitaka o Jiova vei Isikeli na veika oqo era saqati Tui Nepukanesa na Isireli. Sa qai lai vala kei ira. Oti e dua veimama na yabaki era basuka na bai kei Jerusalemi na kai Papiloni ra qai vakama na koro. E levu na Isireli era mate se ra kau vakavesu i Papiloni.
A cava e biuta kina o Jiova me rusa vaka oqo o Isireli? Io, ena vuku ga ni nodra sega ni rogoci koya mera talairawarawa ina nona lawa. E vakaraitaka ni bibi meda cakava ga na veika e kaya na Kalou.
Ni se qai rusa ga o Jerusalemi, e vica ga na tamata era a vakatarai mera tiko ena vanua o Isireli. A lesi Kitalaia o Nepukanesa me lewai ira tiko na ilawalawa oqo. Ia e so na Isireli era qai labati Kitalaia. Era rere na kena vo de ra na qai lesu mai na kai Papiloni, ra qai vakamatei kece ena vuku ni laba oqo. Era mani vakaukauataki Jeremaia mera dro vata i Ijipita.
Sa qai lala tu na vanua o Isireli. E sega ni dua e tiko kina me 70 na yabaki. E laladidi. Ia a yalataka o Jiova ni na kauti ira lesu na nona tamata ina vanua o Isireli ni oti e 70 na yabaki. Ni bera oya na cava mada e sa yacovi ira tiko na tamata ni Kalou mai Papiloni? Meda raica mada.


text:
June 27–Julai 3
SAME 52-59
Sere 38 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Biuta Vei Jiova na Nomu iColacola Bibi”: (10 min.)
Sm 55:2, 4, 5, 16-18—E sotava o Tevita eso na ituvaki e lomaocaoca kina vakalevu (w06 1/6 11 ¶3; w96 1/4 27 ¶2)
Sm 55:12-14—E bukiveretaki Tevita o luvena kei na nona itokani nuitaki (w96 1/4 29 ¶6)
Sm 55:22—E vakaraitaka o Tevita ni nuitaki Jiova me vukei koya (w06 1/6 11 ¶4; w99 15/3 22-23)
-
Vakekeli ena Vosa ni Kalou: (8 min.)
Sm 56:8—Na cava e vakaibalebaletaka na matavosa “tawana na wainimataqu ena nomuni tavaya kulinimanumanu”? (w09 1/6 29 ¶1; w08 1/10 32 ¶3)
Sm 59:1, 2—Na cava eda vulica me baleta na masu ena ka e yaco vei Tevita? (w08 15/3 14 ¶13)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Sm 52:1–53:6
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Solia e dua na tikidua. Vakamacalataka na code e tiko e dakuna.
Veisikovi Lesu: (Me kua ni sivia na 4 na miniti) Me vakaraitaki na iwalewale ni veisikovi lesu ni dua e ciqoma na tikidua.
Vuli iVolatabu: (Me kua ni sivia na 6 na miniti) fg lesoni 3 ¶2-3—Tinia na vuli ni o vakaraitaka na vidio Eda Kila Vakacava ni Dina na iVolatabu? ena jw.org.
NODA BULA VAKARISITO
Sere 56
Veika e gadrevi ena ivavakoso: (7 min.)
“Na Kalou e Dau Vukei Au”: (8 min.) Mera vakaitavi na vakarorogo. Mera vakamacala vakalevu na vakarorogo ena taro era toka ena ulutaga qo me rawa ni yaga vei ira kece na lewe ni ivavakoso. (Rom 1:12) Uqeti ira na dautukutuku mera vakayagataka na iDusidusi ni Vakadidike me vukei ira kina na Vosa ni Kalou nira sotava na ituvaki dredre.
Vuli iVolatabu ni iVavakoso: (30 min.) ia wase 18 ¶14-21, railesuvi ena t. 161
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 121 kei na Masu


text:
ITALANOA 32
Na 10 na Kuita
RAICA mada na iyaloyalo oqo. Oqori na kuita yadudua a tauca o Jiova vei Ijipita. O rawa ni raici Eroni ena imatai ni yaloyalo ni biuta tiko na nona ititoko ina Uciwai na Naile? E vuki na uciwai me dra, ra mate kina na ika qai boica na uciwai.
Na kena ikarua, e cakava o Jiova mera lade cake mai na boto ena Uciwai na Naile. Era sinai ena veivanua nira curuma na vale, na imocemoce, na ovani, na kava ni vavavi, kei na levu tale. Ia, nira sa mate na boto era kumuni ira vata kece ga ena dua na yasana na kai Ijipita, ra qai vakaboicataka na vanua.
Sa qai mokuta o Eroni na qele ena nona ititoko, qai vuki na kuvuniqele me kutu, oya na manumanu vuka lalai era dau veikati. Oqo na ikatolu ni kuita e Ijipita.
Na vo ni kuita e sega ni tarai ira na Isireli, na kai Ijipita ga. Na ikava ni kuita na lago lelevu, era curuma na nodra vale kece na kai Ijipita. Na ikalima ni kuita e yaco vei ira na manumanu nira mate kina na me, na sipi, kei na bulumakau ni Ijipita.
Tarava na nodrau kaburaka i macawa o Eroni kei Mosese na dravusa. Oqori na ikaono ni kuita, era tauvi bo kina na tamata kei na manumanu.
Oti oya, sa qai dodoka cake na ligana i lomalagi o Mosese, qai vakatauca mai na uca cevata o Jiova, kei na kurukuru. E se sega vakadua ni bau kune e Ijipita na mataqali draki ca vaka oqo.
Na ikawalu ni kuita na yavusa vodre. E se sega vakadua nira bau levu vaka oqo e Ijipita na vodre. Era kania na ka kece ga e se bula tu ni oti na uca cevata.
Na butobuto loaloa e ikaciwa ni kuita, qai siga tolu taucoko na kena butobuto tu na vanua, vakavo wale ga na nodra itikotiko na Isireli.
Sa qai kaya vei ira na nona tamata na Kalou mera boroya ena nodra katuba na dra ni dua na luve ni me se sipi. Sa qai lako yani ina vanua taucoko o Ijipita na agilosi ni Kalou. Ni raica ga na dra ena katuba e sega ni vakamatea e dua. Ia, na katuba e sega ni kune kina na dra, ena vakamatei na ulumatua ena vuvale oya vaka tale ga kina na ulumatua ni nodra manumanu. Oqo na ikatini ni kuita.
Ni oti vinaka sara ga na ikatini ni kuita sa qai kaya vei ira na Isireli o Fero mera lako. Nira sa vakavakarau rawa tu na tamata ni Kalou, na bogi tiko ga oya era biuti Ijipita kina.


text:
VUNAU KEI NA VEIVAKAVULICI E VEIYASA I VURAVURA
Aferika
-
VANUA 58
-
LEWENIVANUA 1,082,464,150
-
DAUTUKUTUKU 1,453,694
-
VULI IVOLATABU 3,688,959
Usa Pasidia, Vunau Tale Ga
E dau nodra sala ni veitosoyaki ena koro lelevu ena ceva kei Benin na motopai. E tiko nona motopai o Désiré, e dua na painia veivuke, qai cobara kina e dua na retio kei na kena sipika. E dau vakatagitaka na katokatoni ni noda ivola kei na drama vakaivolatabu. Era dau vakarorogo vinaka sara na pasidia nira vodo ena nona motopai. E levu era dau via vodo tu ga mera rogoca vakaoti na katokatoni ena levu ni nodra taleitaka. E kaya o Désiré: “Au dau vinakata mera sauma ga nodra ivodovodo, mera sobu meu rawa ni vaqara pasidia tale, ia au kila ni nodra rogoca na itukutuku vinaka e bibi cake mai na ilavo. Au solia rawa tale ga e levu sara na ivola.”
E Sasaga Tiko Ga
Eratou vakaitikotiko ena veidelana e Burundi na vuvale i Nolla e dua na goneyalewa yabaki ono. Ni ratou vakasaqa tiko ena sitovu qilaiso ena dua na siga, rau lai kere qilaiso yani e rua na tagane. A toka volekata na sitovu o Nolla qai solia e vica na tiki ni qilaiso. Dua na ka nona rarawa ni raica ni rau a lai waqara kina na kedrau tavako. E tukuna vei rau: “Keu a kila ni drau na waqara kina na kemudrau tavako keu a sega sara ga ni solia vei kemudrau na qilaiso.” E vakasamataka sara o Nolla ni a raica ena Vale ni Soqoni e dua na mekesini a taba tu kina na tavako. Mani cici ina Vale ni Soqoni me lai kauta mai e rua na ilavelave ni Vale ni Vakatawa ni 1 June, 2014. E solia sara vei rau na tagane qori qai tukuna me rau wilika. Ni ratou sota tale ena dua na gauna, e sureti rau ina soqo ni veiwasewase. Erau drukataka na nona sasaga na goneyalewa qo qai uqeti rau sara ga me rau tiko ena rua na siga ni soqo. E sureti rau o Nolla me ratou vakasigalevu vata kei na nona vuvale. E uqeti rau dina na veika rau raica kei na veika rau rogoca ena soqo qori, erau vulica sara kina na iVolatabu.
Vunau e Valeniveivesu
Era sa vunautaka tiko na qase ni ivavakoso e Liberia na itukutuku ni Matanitu ni Kalou ena valeniveivesuena vanua qori. E vakamacalataka o Yves, e dua na painia lavotaki ena koroturaga o Monrovia: “Eratou rawata e tolu na kaivesu ena vula o Maji na ivakatagedegede me ratou dautukutuku bera ni papitaiso. Sa ono kina na iwiliwili ni dautukutuku ena valeniveivesu e Monrovia.” Eratou vunau vakacava? E vakamacalataka o Yves: “Eratou sota e veimacawa ena Vukelulu kei na Vakarauwai, ratou qai dau vunau vei ira na kaivesu.” Sa ra marautaka tiko ena gauna qo e levu na kaivesu nodra vulica na ivolatabu kei na soqoni e dau caka e valeniveivesu. Dua na gauna a lai vunau ena valeniveivesu qori e dua na tacida mai na valenivolavola ni tabana. Era rogoca na ivunau e le 79 na kaivesu. Sa vakayacori tiko ena ono tale na valeniveivesu na vuli iVolatabu qai laurai na veisau levu vei ira na kaivesu.
“Vinakati Vakalevu na Veivuke”
Dua na ka na sasaga e caka mera tiko rawa ena iVakananumi na tataleitaki mai na veivanua tu yawa. Dua na kena ivakaraitaki o ira na San, o ira na matatamata qo era tawana taumada na veivanua ena ceva kei Aferika. Era bula rawarawa qai dau veitokiyaki. E nodra cakacaka na vakasasa kei na teitei. E tuvanaka o Glenn e dua na painia lavotaki ena vualiku kei Namibia me vakayacori na iVakananumi ni 2015 ena dua nodra koro vagalala na San. E tiko na koro qori ena rauta ni 270 na kilomita ena tokalau kei Rundu. Qori sa ikarua ni gauna me caka kina e kea na iVakananumi, ra qai solia wale vei ira na tacida na Aisea 35:5, 6. Era toso vinaka ena vanua qori na vuli iVolatabu nei Glenn, e kaya: “Sa rua na yabaki noqu gole tiko mai e veivula ena vanua qo. Au dau keba eke me vica na siga. E berabera toka na toso ni cakacaka ena vanua qo ni dredre na kena vosa qai yawa na vanua. E vinakati vakalevu na veivuke. Niu lai veivosaki kei ira na vakailesilesi me baleta na iVakananumi ena yabaki qo, a kerei au e dua na lewe ni komiti e qarava na itikotiko ke rawa ni tara eke e dua na vanua ni sokalou. E kaya ni ratou na solia e dua na qele qai vakailavotaka na kena tara na vale! Me keitou raica ga e dua me kena ‘italatala,’ se vakavulici e dua vei ira me italatala!”iliuliu ni koro na valeniveilewai me caka kina na soqo. Dua na ka na bisa ni uca ni bera ni tekivu na iVakananumi kei na gauna e vakacagau tiko kina, ia era tiko rawa e le 232. Era vosataka na San na vosa vaKhwe, e dau kilai ena kena vakarogotaki vata na vosa e cavuti kei na rorogo ni yamedra. A vakadewataki na ivunau ni iVakananumi mai na vosa vakavalagi ina vosa vaKhwe. E se sega ni dua na iVolatabu ena vosa vaKhwe, e mani vakayagataki eso na itaba duiroka veicavuyaki me vakamacalataki kina na tikinivolatabu me vaka na


text:
LEQA E 2 NA LEWENIVANUA MAI KASAVU, ENA KENA LUTUKA NA TABANIKAU NA NODRATOU MOTOKA.
Written by Rosena Volavola on August 28, 2022
E rau mai leqa e 2 na lewenivanua mai Kasavu, ka rau tiko ena yabaki ni bula ena 70 o turaga, ia o watina e tiko na nona yabaki ni bula ena 60. Na leqa oqo e yaco ena mataka na noa, na kena mai lutuka na taba ni kau na nodratou motoka e tolo ni gaunisala.
Na vuvale qo, e ratou gole sara tiko mai Vitawa Rakiraki ia ea mani draivataki ratou sara tiko na goneyalewa na luvedrau yabaki 28, e mani bula o luvedrau ni a sasaga me curutaki koya mai tuba, ka sa curu tiko ena valenibula mai Nausori.
Sa tiko talega kina na Tabana ni Ovisa kei na Tabana ni Bokobuka ena vakacalaka oqo.
Vakarorogo tiko ga mai ena VITIFM 92.FM/92.2FM/92.6FM
E KAMICA QAI KAJI!!!
source: fijivillage


text:
Na ka Dina e “Sega ni Kauta Mai na Veisaututaki, na iSeleiwau Ga”
“Dou kua ni nanuma niu kauta mai na veisaututaki e vuravura, au sega ni kauta mai na veisaututaki, na iseleiwau ga.”—MACIU 10:34.
1, 2. (a) Na bula vakacava eda marautaka nikua? (b) Cava e vakaleqa noda bula veisaututaki? (Raica na imatai ni iyaloyalo.)
EDA vinakata kece na bula veiyaloni, meda kua tale ga ni leqataka e dua na ka. Eda marau gona ni solia vei keda o Jiova “na vakacegu ni Kalou,” e taqomaki keda mai na rai cala kei na vakanananu ca! (Fpai. 4:6, 7) Nida yalataki keda vei Jiova, eda marautaka tale ga nida ‘veiyaloni kei na Kalou,’ nida veiwekani voleka kei koya.—Roma 5:1.
2 Ia eda se bera sara ni marautaka vakaoti na bula veisaututaki se veiyaloni. Dua na ka na levu ni tikoyavavala ena iotioti ni veisiga qo, e sega tale ga ni vinaka nodra itovo e levu. (2 Tim. 3:1-4) Nida lotu vaKarisito, eda na vala tiko vakayalo kei Setani da qai vorata na nona ivakavuvuli lasu. (2 Kor. 10:4, 5) Ia e rawa nira vakaleqa noda bula veisaututaki se veiyaloni na wekada era sega ni tiko ena dina. Era na rairai vakalialia noda vakabauta, beitaki keda nida tawasea na vuvale, se ra tukuna nira na sega ni via kilai keda tale ke da dei tiko ga ena noda vakabauta. Meda raica gona vakacava na nodra veitusaqati? Eda na vosota vakacava?
VEITUSAQATI E VALE
3, 4. (a) Na cava ena yaco ena vuku ni ivakavuvuli i Jisu? (b) Gauna cava e ka toka kina ni sasaga meda muri Jisu?
3 E kila o Jisu ni nona ivakavuvuli ena tawasei ira na tamata, ena vinakati tale ga mera yaloqaqa na nona imuri nira tusaqati. Na nodra veitusaqati na lewenivuvale ena vakaleqa na nodra duavata. E kaya o Jisu: “Dou kua ni nanuma niu kauta mai na veisaututaki e vuravura, au sega ni kauta mai na veisaututaki, na iseleiwau ga. Au kauta mai na veitawasei, rau na veitawasei na veitamani tagane, o rau na veitinani yalewa, kei rau na veivugoni yalewa. Era na meca ni tamata yadua na lewe sara ga ni nona vuvale.”—Maciu 10:34-36.
4 Ni cavuta o Jisu: “Dou kua ni nanuma niu kauta mai na veisaututaki,” e tukuna tiko ga na ka ena yaco vei ira eso nira muri koya. E rawa ni tawasei ira na tamata na nona itukutuku. Ia e sega ni nona inaki o Jisu me vakaleqa na bula veiyaloni, me kacivaka ga na ka dina me baleta na Kalou. (Joni 18:37) E ka toka ni sasaga me dua e yalodina ena ivakavuvuli i Karisito ke ra sega ni taleitaka na ka dina na nona itokani voleka se o ira na lewenivuvale.
5. Na cava era vosota na imuri i Jisu?
5 E cavuta o Jisu ni dua tale ga na ka mosimosi mera vosota nona imuri, oya na nodra veitusaqati na lewenivuvale. (Maciu 10:38) Me rawa nida yaga vei Karisito, ena vinakati meda vosota na nodra veivakalialiai na weka se nodra vakanadakui keda. Ena levu sara na ka eda rawata ni vakatauvatani kei na ka eda sa biuta mai.—Wilika Marika 10:29, 30.
6. Na cava meda nanuma tiko nira tusaqata na wekada noda sokalou?
6 Nira tusaqata mada ga na wekada na noda sokalou, meda lomani ira tiko ga, ia me nanumi ni na liu duadua noda lomani Jiova kei Karisito. (Maciu 10:37) Me nanumi tale ga ni na vakayagataka o Setani na noda veimositi vakaveiwekani meda kua kina ni yalodina. Meda veivosakitaka mada eso na ivakaraitaki ni nodra veitusaqati na lewenivuvale, kei na sala eda rawa ni vosota kina.
ISA NI VAKAWATI SEGA NI TIKO ENA DINA
7. Na rai cava me tiko vei ira na lotu vaKarisito vakawati?
7 E veivakasalataki na iVolatabu ni o ira na vakawati ena “vakararawataki na yagodra.” (1 Kor. 7:28) Ke sega ni tiko ena dina o watimu, o na rairai lomaocaoca se nuiqawaqawa vakalevu. Ia e bibi me tiko vei iko na rai i Jiova. Nona sega ni via muri Karisito o watimu e sega ni yavu ni veibiu se veisere. (1 Kor. 7:12-16) De dua ena sega ni liutaka o tagane vakawati sega ni tiko ena dina na sokalou, ia e dodonu me dokai tiko ga ni ulunivuvale. E dodonu tale ga vei tagane vakawati me lomana qai mareqeta vakalevu na watina sega ni tiko ena dina.—Efeso 5:22, 23, 28, 29.
8. Na cava mo taroga ni saga o watimu mo kua ni vakaitavi vakalevu ena nomu sokalou?
8 Vakacava ke saga o watimu mo kua ni vakaitavi vakalevu ena nomu sokalou? Kena ivakaraitaki, e tukuna e dua na tagane vakawati sega ni tiko ena dina vua na watina lotu vaKarisito me vunau ga ena so na siga. Ke o sotava tiko qori, mo taroga: ‘E via tarova tiko o watiqu noqu qaravi Jiova? Ke sega, au rawa ni vakamalumalumu ena ka e tukuna?’ Ni o yalorawarawa, drau na Fpai. 4:5.sega ni veibataka na ka e sega na betena.—
9. Era na vakavulici luvedra vakacava na lotu vaKarisito mera doka nodra itubutubu sega ni tiko ena dina?
9 E ka ni sasaga na nodra tuberi na gone ni sega ni tiko ena dina na isa ni vakawati. Kena ivakaraitaki, ena vinakati mo vakavulici luvemu me muria na ivakaro vakaivolatabu: “Mo rokovi tamamu kei tinamu.” (Efeso 6:1-3) Vakacava ke sega ni muria o watimu na ivakatagedegede ni itovo savasava ena iVolatabu? Mo liu sara ga ena nomu dokai watimu. Mo kauaitaka ga na nona itovo vinaka, qai dau vakavinavinakataki koya. Kua ni cavuta nona malumalumu ni ratou tiko na gone. Mo vakamacalataka ga ni tu na dodonu meda vakatulewataka meda qaravi Jiova se sega. Na nona itovo vinaka o luvemu ena rawa ni uqeti watimu me qaravi Jiova.
10. Era na vakavulici luvedra vakacava na itubutubu ena vuvale duidui lotu?
10 Ena so na gauna, era na vakarota na isa ni vakawati sega ni tiko ena dina mera vakaitavi na luvedra ena soqo e yavutaki ena lotu butobuto se mera tuberi ena ivakavuvuli ni lotu lasu. De dua eso na tagane vakawati era na vakatabui watidra mera kua ni vakavulici luvedra ena iVolatabu. Ni yaco qori, ena saga tiko ga na yalewa lotu vaKarisito me vakavulica na ka dina vei luvena. (Caka. 16:1; 2 Tim. 3:14, 15) Kena ivakaraitaki, ena sega ni vakatara o tagane me vakavulici ratou na luvena lalai ena iVolatabu se kauti ratou ena soqoni. Ena doka na nona vakatulewa, se rawa tiko ga ni vakavulici ratou ena ka me baleti Jiova ena gauna veiganiti. (Caka. 4:19, 20) Ia me ratou qai vakatulewa ga na gone ena nodratou sokalou.—Vkru. 30:19, 20. *
WEKA ERA VEITUSAQATI
11. Na cava e rawa ni vakavuna nomudrau veileqaleqati kei na wekamu sega ni tiko ena dina?
11 Nida se qai tekivu veimaliwai kei ira na iVakadinadina i Jiova, eda na rairai sega ni tukuna vei ira na noda vuvale. Ni dei tiko ga noda vakabauta, eda kila ni bibi meda wasea na ka eda vulica. (Mari. 8:38) Ke vu ni nomudrau veileqaleqati kei na wekamu sega ni vakabauta na nomu yalodina, qo eso na ka e rawa ni wali kina nomudrau duidui, mo yalodina tiko ga.
12. Na cava era na rairai saqati keda kina na wekada sega ni vakabauta? Eda na kauaitaki ira vakacava?
12 Kauaitaki ira na weka sega ni tiko ena dina. Eda na rairai marautaka na ka dina vakaivolatabu eda sa vulica tiko, ia era na nanuma cala na wekada nida lawakitaki se da sa muritamata tiko. Era na rairai nanuma nida cati ira nida sega ni marautaka vata kei ira na olodei. Era na lomaleqataka sara mada ga na noda rawata na bula. E dodonu meda kauaitaka nodra rai, meda rogoca tale ga na vu ni nodra lomaleqa. (Vkai. 20:5) A saga na yapositolo o Paula me kilai ira “na tamata kece ga” me rawa ni tukuna vei ira na itukutuku vinaka. Qori tale ga na ka eda rawa ni cakava.—1 Kor. 9:19-23.
13. Me vakacava na noda vosa vei ira na wekada era sega ni tiko ena dina?
13 Vosa vakayalovinaka. E kaya na iVolatabu, “Moni vosa ena yalovinaka ena gauna kece.” (Kolo. 4:6) Meda kerea na yalo tabu i Jiova meda vakaitovotaka na kena itovo nida vosa vei ira na wekada. Meda kua ni veiletitaka na nodra ivakavuvuli lasu kece. Ke vakararawataki keda na ka era tukuna se cakava, meda vakatotomuria nodratou ivakaraitaki na yapositolo. E vola o Paula: “Ni keitou vakasewasewani, keitou vosa vinaka ga, ni keitou vakacacani, keitou vosota. Ni keitou vakaucacataki, keitou vosa vakayalovinaka.”—1 Kor. 4:12, 13.
14. Na cava na yaga ni noda itovo vinaka?
14 Me vinaka tiko ga noda itovo. E yaga na vosa vakayalovinaka nida veivosaki kei ira na wekada dau veitusaqati, ia e yaga sara vakalevu na noda itovo vinaka. (Wilika 1 Pita 3:1, 2, 16.) Mo ivakaraitaki vinaka vei ira na wekamu, mera raica ni mamarau noda vakawati na iVakadinadina i Jiova, eda qaravi ira vinaka na luveda, eda savasava qai vinaka noda itovo, e vakainaki tale ga noda bula.” Ke ra sega mada ga ni vakabauta na dina na wekada, eda marau ga nida vakamarautaki Jiova ena noda yalodina.
15. Na cava meda cakava ena ituvaki e rawa ni tini ena veileti?
15 Ka mo vakasamataka tiko. Meda vakasamataka eso na ituvaki e rawa ni tini ena veileti, kei na sala meda walia kina. (Vkai. 12:16, 23) E kaya e dua na tacida yalewa mai Ositerelia: “E sega ni dau taleitaka na dina o tamai watiqu. Ni bera ni keirau lai sikovi koya kei watiqu, keirau na masuti Jiova me vukei keirau me keirau vosa vakayalovinaka ena gauna e cudru kina. Keirau na vakarautaka eso na ulutaga me marautaki kina na veivosaki. Me rawa ni lekaleka ga na veivosaki, me kua ni tini ena veiba, keirau dau yalana na balavu ni veisiko.”
16. O na valuta vakacava na ora ni lomamu ni o sega ni vakayalovinakataki ira na wekamu?
16 E macala ga ni na tiko na ka eda duiyaloyalo kina kei ira na wekada era sega ni tiko ena dina. Ena rawa ni ora kina na lomada baleta nida lomani ira vakalevu na wekada, da qai vinakata meda vakayalovinakataki ira. Ke va qori nomu rai, saga me liu tiko ga nomu yalodina vei Jiova qai muri nomu lomani ratou nomu vuvale. Ni o dei, era na raica na wekamu ni nomu muria na ka dina ena iVolatabu e vakatau kina noda bula. Se mani cava e yaco, nanuma tiko ni o sega ni vakasaurarataka e dua me ciqoma na ka dina. Ia mera raica ni yaga nomu muria na ivakatagedegede i Jiova. E vinakata na noda Kalou dauloloma mera digia na sala mera muria me vaka ga nona cakava vei keda.—Aisea 48:17, 18.
BIUTI JIOVA E DUA NA LEWENIVUVALE
17, 18. O na vosota vakacava ni biuti Jiova e dua na lewenivuvale?
17 Ni vakasivoi se biuta na isoqosoqo e dua na lewenivuvale, e rawa ni tautauvata kei na noda sualaki ena iseleiwau. O na vosota vakacava na kena mosimosi?
18 Muria dei nomu ituvatuva vakayalo. Vakadeitaka nomu vakabauta ena nomu wilika e veisiga na iVolatabu, vakavakarau ena soqoni mo tiko tale ga kina, cakacaka vakaitalatala, kerea na kaukaua mo vosota. (Juta 20, 21) Vakacava ke sega ni lomamu taucoko na ka o cakava tiko, o cakava tu ga me rawa? Kua ni soro! Ni o dei ena nomu ituvatuva vakayalo ena vinaka nomu vakasama kei na lomamu. Vakasamataka na ka e sotava o koya e vola na ika73 ni Same. A bucina na raicala, e lomaleqa kina vakalevu, ia e vakadodonutaka nona rai ni curu ena vanua ni sokalou. (Same 73:16, 17) O na rawa ni cakava tale ga qori ni o yalodina vei Jiova.
19. O na doka vakacava na ituvatuva i Jiova me baleta na veivakadodonutaki?
19 Doka na veivakadodonutaki i Jiova. Nona ituvatuva ena yaga vei keda kece, wili kina o koya e cakacala, ke mosimosi mada ga. (Wilika Iperiu 12:11.) Kena ivakaraitaki, e vakasalataki keda o Jiova meda “kua ni vakailala” kei ira na sega ni veivutunitaka nodra ivalavala ca. (1 Kor. 5:11-13) Ena mosimosi toka nira vakasivoi na wekada, ia meda kua ni veivosaki kei ira ena talevoni se vakauitukutuku, vola ivola, imeli se so tale na sala ni veikilai ena Internet.
20. Na cava meda nuitaka?
20 Vakanuinui tiko ga. Na loloma e “nuitaka na ka kece,” okati kina nodra lesu vei Jiova o ira na biuti koya. (1 Kor. 13:7) Ke o raica na ivakatakilakila ni sa veisau na wekamu, o rawa ni masulaka me dusimaki koya na Vosa ni Kalou, me rogoca tale ga na kerekere i Jiova: “Mo lesu mai vei au.”—Aisea 44:22.
21. Na cava mo cakava ke dou veitawasei vakavuvale ni o muri Jisu?
21 E tukuna o Jisu nida na sega ni yaga vua ke da vakaliuci ira na so tale. E nuidei tale ga nira na yaloqaqa na nona tisaipeli mera yalodina tiko ga vua nira tusaqati. Ke vaka na “iseleiwau” ena nomu vuvale na nomu muri Jisu, mo nuitaki Jiova me vukei iko mo vosota. (Aisea 41:10, 13) Mo marau ni rau vakamareqeti iko o Jiova kei Jisu, erau na vakalougatataki iko tale ga.
^ para. 10 Me ikuri ni ivakamacala ena nodra tuberi na gone ena vuvale duidui lotu, raica na ulutaga “Taro na Dauwiliwili” ena Vale ni Vakatawa, Okosita 15, 2002.


text:
Jeremaia
Chapter 37
A sa buli o Setekaia na luve i Josaia nai sosomi kei Konaia na luve i Jioiakimi, o koya ka lesia o Nepukanesa me tui e na vanua o Juta.
2 Ia o koya, kei ira na nona tamata, kei ira na lewe ni vanua, era sa sega ni vakarorogo ki na vosa i Jiova, sa vosataka o Jeremaia na parofita.
3 Ia o Setekaia na tui sa talai Jiukali na luve i Selemaia kei Sefanaia na luve i Meesea na bete vei Jeremaia na parofita, me tukuna, "Mo masulaki keda mada vei Jiova na noda Kalou."
4 Ia o Jeremaia sa veicuruyaki tiko vei ira na tamata: ni ra sa sega ni vakacurumi koya ki na vale ni veivesu.
5 Ia sa qai lako tu mai Ijipita nai valu i Fero: ia ni ra sa rogoca na kenai tukutuku o ira na kai Kalitia era buku druadrua ni koro mai Jerusalemi era sa cavu tu ka lako tani e Jerusalemi.
6 Sa qai yaco vei Jeremaia na parofita, na vosa i Jiova, ka vaka,
7 "Sa tukuna vakaoqo o Jiova, na Kalou ni Isireli; 'Dou vosa vakaoqo vei tui Juta, o koya ka talai kemudou vei Au me mai tarogi Au; "Raica, nai valu i Fero ka lako mai me mai vukei kemudou, ena lako tale ki Ijipita kina nodra vanua.
8 "A ra sa na lesu tale mai na kai Kalitia, ka veivala kei na koro oqo, ka rawa, ka vakama e na bukawaqa."'
9 "Sa tukuna vakaoqo o Jiova; 'Dou kakua ni vakacalai kemudou, ka tukuna, "Era na lako tani vakaidina vei keda o ira na kai Kalitia," ni ra na sega ni lako tani.
10 'Ia kevaka dou sa yaviti ira nai valu kecega ni kai Kalitia era veivala kei kemudou, me vo ga o ira na vuetaki, ka era na dui tucake ga na tamata yadua mai na nona vale laca ka vakama na koro oqo e na bukawaqa.'"
11 A sa yaco, ni sa lako tani nai valu ni kai Kalitia mai Jerusalemi e na vuku ni valu i Fero,
12 Sa qai lako tani e Jerusalemi o Jeremaia me lako ki na vanua o Penijamini, me takali tani o koya mai vei ira na tamata.
13 Ia ni sa yaco o koya kina Matamata ni Koro i Penijamini, sa tiko maikea e dua na kavetani ni valu sa vakatawa, na yacana o Irija, na luve i Selemaia, na luve i Enanaia: a sa tauri Jeremaia na parofita, ka tukuna, "O sa vuki vei ira na kai Kalitia!"
14 A sa tukuna o Jeremaia, "Sa lasu! au sa sega ni vuki vei ira na kai Kalitia." Ia sa sega ni vakadinati koya: ka sa tauri Jeremaia o Irija, ka kauti koya vei ira na turaga.
15 A ra sa cudru vei Jeremaia o ira na turaga, ka yaviti koya, ka biuti koya kina vale ni veivesu e na vale i Jonacani na vu-ni-vola: ni ra sa lesia na vale o ya me vale ni veivesu.
16 Ia ni sa biu o Jeremaia kina vale sa keli, kei na kena veiqara, ka sa tiko kina o Jeremaia ka bogi vuqa,
17 Sa qai talaki o Setekaia na tui, ka kauti koya tani mai kina: a sa tarogi koya lo o koya na tui e na nona vale, ka vaka, "Sa dua li na vosa mai vei Jiova?" Ka sa tukuna o Jeremaia, "Sa dua:" ka sa vaka, "O na soli kina liga i tui Papiloni!"
18 Sa baci tukuna tale o Jeremaia vei Setekaia na tui, "A cava na ka ka'u sa cala kina vei kemuni, se vei ira na tamata oqo, ni dou sa biuti au kina vale ni veivesu?
19 "Ia sa E vei na nomudou parofita era sa ia na parofisai vei kemudou, ka tukuna, 'Ena sega ni lako mai na tui Papiloni me vala kei kemudou, kei na vanua oqo'?
20 "Ia oqo mo ni rogoca mada, noqu turaga na tui, me vakabau mada na noqu vakamamasu; ka mo ni kakua ni vakasukai au tale kina vale i Jonacani na vunivola, de'u mate kina."
21 Sa qai tukuna o Setekaia na tui me ra kauti Jeremaia kina lomanibai ni vale ni veivesu, ka solia vua e dua nai buli madrai e na veisiga mai na nodra tiki ni koro na dauvavimadrai, ka me oti sara mada na madrai e na koro. Ka sa tiko ga o Jeremaia e na lomanibai ni vale ni veivesu.


text:
ITALANOA 14
Vakatovolea na Vakabauta i Eparama na Kalou
O RAICA na ka e cakava tiko o Eparama? E taura tu e dua na isele, kena irairai ni via vakamatei luvena tiko. Na cava beka na vuna? Ni bera nida sauma na taro oya, da raica tale mada se rau a vakaluveni vakacava o Eparama kei Sera.
Nanuma tiko ni a yalataka vei rau na Kalou ni na dua na luvedrau tagane. E rairai dredre oqo ni rau sa qase sara. Ia e vakabauta o Eparama ni sega ni dua na ka e dredre vua na Kalou. Na cava a yaco?
Oti e dua na yabaki nona yalayala vei rau na Kalou, a qai sucu o Aisake na luvedrau tagane. Sa yabaki 100 o Eparama ena gauna oya, e yabaki 90 o Sera. Sega ni guilecava na Kalou nona yalayala!
A vakatovolea na vakabauta i Eparama na Kalou ni sa cauravou o Aisake. A kaya vua: ‘Eparama!’ Sauma mai o koya: ‘O yau oqo!’ Kaya tale na Kalou: ‘Kauta na luvemu e dua bau ga o Aisake, lako ina ulunivanua au na vakaraitaka vei iko. Vakamatei koya me isoro.’
E rarawataka dina na vosa oqori o Eparama ni lomani luvena vakalevu. Ia, vakacava nona yalataka na Kalou nira na tawana na vanua o Kenani na luve i Eparama? Ena qai rawa vakacava ke sa na mate o Aisake? Dina ni sega ni kila o Eparama se cava na vuna e kaya kina vua na Kalou me cakava na ka oqori, e talairawarawa ga vua.
Ni rau sa yaco yani ina ulunivanua, a vesuki Aisake sara o Eparama, vakadavori koya ina icabocabonisoro, qai ucuna mai na isele me vakamatei koya. Na gauna vata oqori a rogo mai kina nona vosa e dua na agilosi ni Kalou: ‘Eparama, Eparama!’ A sauma o Eparama: ‘O yau oqo!’
E kaya mai na Kalou: ‘Mo kua ni vakamatea na gone se kitaka vua e dua na ka. Au sa qai kila ni o vakabauti au, ni o sega ni bureitaka na luvemu vei au, na luvemu dua bau.’
O Eparama e vakabauta vakalevu na Kalou. E vakabauta o koya ni sega ni dua na ka e dredre vei Jiova, ena rawa ni vakaturi Aisake tale mai na mate. Ia a sega ni inaki i Jiova me vakamatei Aisake o Eparama. A cakava gona na Kalou me tao e dua na sipi ena dua na veikau, qai kaya vei Eparama me vakacabora me isosomi kei luvena.